Regionalni sajam privrede u Novoj Pazovi 27. i 28. septembra – Ozon Media\nRegionalni sajam privrede u Novoj Pazovi 27. i 28. septembra\nOpština Stara Pazova i Privredna komora Srbije – Regionalna privredna komora Sremskog upravnog okruga predstavili su ovogodišnji program 12. po redu Regionalnog sajma privrede koje će se održati na Kompleksu sportsko-rekreativnih bazena u Novoj Pazovi 27. i 28. septembra.\nUkoliko biste radili u kompanijama kao što su Strejt nova, Alumil, Gorenje ili Froneri pravo mesto za vas je Regionalni sajam privrede u Novoj Pazovi.\nOsamnaest kompanija ponudiće nezaposlenim licima posao na Sajmu zapošljavanja u organizaciji sremskomitrovačke Filijale Nacionalne službe za zapošljavanje koji se organizuje u okviru pomenutog sajma privrede.\nTokom dva sajamska dana održaće se sedam prezentacija u oblasti poljoprivrede, IT tehnologija, dualnog obrazovanja, turizma, bezbednosti i zdravlja na radu o novim zakonima.\nPosetiocima će biti predstavljeno preko 150 izlagača, dok će poslovni ljudi i preduzetnici razmeniti ideje i unaprediti saradnju.\nPodsetimo, pomenuti sajam s razlogom se održava u ovom delu Srema, s obzirom da je opština Stara Pazova poznata po privatnom preduzetništvu, pa tako ima preko 1.000 privatnih preduzeća i više od 3.000 preduzetničkih radnji.\nSvečano otvaranje sajma je u četvrtak 27. septembra u 11 časova, a tokom dva dana biće otvoren za sve posetioce od 10 do 19 časova.\nPrijem za sjajne kajakaše „Vala“\nXXIII Sremska kobasicijada i svinjokolja, prijave za učešće u toku\n13.01.2020. Ozon 0\nNacionalni praznik Rusina u Šidu\nOpština Šid traži partnera za uvođenje LED osvetljenja\n11.01.2020. Ozon 0\nZavršen drugi krug licitacije državnog poljoprivrednog zemljišta\nVazduh u Mitrovici zagađeniji nego inače, ali razloga za paniku nema\nNezaposlenim majkama u Vojvodini za treće i četvrto dete po 15.000 mesečno\nOtmičarima produžen pritvor\nBroj poseta: 55520003


Vašington šalje još 150 vojnika za patrole u Siriji - 13.09.2019, Sputnik Srbija\nAmeričko Ministarstvo odbrane planira da na severoistok Sirije uputi oko 150 američkih vojnika, javio je „Njujork tajms“. 13.09.2019, Sputnik Srbija\n09:18 13.09.2019 (Osveženo: 09:32 13.09.2019)\nList navodi da će američka vojska zajedno sa vojnicima iz Turske patrolirati tim sirijskim regionom. Ministarstvo odbrane se nada da će ovom odlukom ukloniti postojeću napetost na sirijskoj teritoriji između Vašingtona i Ankare.\nPri tome će slanje vojnika omogućiti Pentagonu da obustavi dejstvo ukaza američkog predsednika Donalda Trampa o povlačenju američkog kontingenta u Siriji.\nPortparol američkog Ministarstva nije želeo da komentariše za Sputnjik slanje dodatnih američkih trupa u Siriju, ali podržava Trampovu strategiju za smanjenje trupa u toj zemlji.\n„Strategija naših snaga u Siriji nije se promenila. Iako radimo na realizaciji predsednikove naredbe da se svrsishodno i koordinisano trupe povuku iz Sirije, brojnost snaga će biti diktirana uslovima na terenu. Iz bezbednosnih razloga nećemo razgovarati o konkretnoj brojnosti ili rokovima“, objasnio je predstavnik Pentagona.\n„Njujork tajms“ je podsetio da se trenutno se u Siriji nalazi nešto manje od 1.000 američkih vojnika koji učestvuju u likvidaciji pripadnika terorističke grupe DAEŠ.\nRanije su se u Ankari završili tursko-američki pregovori o stvaranju zone bezbednosti u Siriji. Kako je saopštilo tursko Ministarstvo odbrane — Ankara i Vašington postigli su dogovor o uspostavljanju koordinacionog centra za zajedničke operacije i planirane zone bezbednosti na severu Sirije. Zvanični Damask snažno se usprotivio ovom sporazumu, jer taj koordinacioni centar, prema zvaničnom stavu sirijske Vlade — predstavlja nedopustiv napad na suverenitet i teritorijalni integritet Sirije i grubo narušavanje principa međunarodnog prava i Povelje Ujedinjenih nacija.


Pozitivna ocena MMF-a, na dobrom smo putu - PKS-RPK Novi Sad\nBord izvršnih direktora MMF-a zaključio je kombinovanu četvrtu i petu reviziju stendbaj aranžmana koji ta institucija ima sa Srbijom, uz poruku da je ekonomski oporavak Srbije prevazišao očekivanja.\nČlan Saveta guvernera Narodne banke Srbije Ivan Nikolić nije bio iznenađen dobrom ocenom MMF-a nakon četvrte i pete revizije aranžmana jer je, kako kaže, pozicija Srbije prema Fondu dobra – javne finansije su uravnotežene, a rast je viši nego što se očekivalo.\n– Dobra ocena Borda direktora MMF-a nakon razmatranje dve kombinovane revizije govori u prilog tome da stvari u makroekonomskom okviru koji oni posmatraju deluju zaista odlično – naglasio je on.\nKada govorimo o javnom dugu koji je Fondu bitan, zaključno s junom čak je i smanjen oko 440 miliona evra u odnosu na kraj prošle godine. Sve što je bilo zadato kao cilj, manje-više je ispunjeno.\nTaj ekonomista kaže da je moguće da će se MMF osvrnuti na relativno sporiju reformu javnih preduzeća, ali i u tom segmentu je napravljen napredak.\n– Taj napredak svakako nije dovoljan, ali mislim da ni oni nisu ušli u ovu godinu s očekivanjima da će se ispuniti baš sve što je bilo zacrtano – rekao je Nikolić.\nOn je naveo da je problem veliki i da će biti potrebno mnogo vremena da bi se on rešio.\n– Ali, kada govorimo o deficitu buyeta, koji je ključan za Fond, zatim javnom dugu, rastu BDP-a, porastu zaposlenosti, smanjivanju nezaposlenosti – nema dileme da njihova odluka u ovom trenutku i njihova ocena mora da bude pozitivna – zaključio je on.\nZamenik direktora MMF-a Tao Zeng objasnio je da su do dobrih rezultata doveli napori da se osnaže javne finansije, unaprede strukturne reforme i da se poveća poverenje investitora.\n– Odluka Borda direktora MMF-a da usvoji četvrtu i petu reviziju aktuelnog aranžmana koji Srbija ima s tom institucijo, predstavlja veliko priznanje za Vladu Srbije i njen reformski program, ali i svojevrsnu međunarodnu verifikaciju impresivnih rezultata koji su ostvareni u procesu reformi u Srbiji – izjavio je ekonomski savetnik u Vladi Srbije dr Vladimir Krulj za Tanjug. – Takva pozitivna ocena MMF-a ima veliki značaj za jačanje kreditnog rejtinga Srbije, bolju poziciju naše zemlje na međunarodnom tržištu kapitala, ali predstavlja i veoma pozitivan signal za potencijalne investitore koji su zainteresovani za ulaganja u Srbiju.\n– Pozitivna ocena MMF-a za četvrtu i petu reviziju Srbiji mnogo znači za dalji razvoj, investicije, rejting – izjavio je osnivač i predsednik tink-tenk organizacije „East-njest bridge” Jovan Kovačić nakon što je Bord direktora MMF-a potvrdio zaključenje dve kombinovane revizije. – Mi smo imali vrlo bolne rezove, a to nam sad donosi rezultate. I nama takva ocena MMF-a mnogo znači za dalji razvoj, za dalje investicije i ekonomiju, za naš rejting, ali i za potencijalne investitore ili bankare.\nVulin: Iznad očekivanja\n– Odluka Borda direktora MMF-a da usvoji četvrtu i petu reviziju aktuelnog aranžmana, uz poruku da je ekonomski oporavak Srbije prevazišao očekivanja, pokazuje da je Vlada uradila sve što je obećala i da ima razloga za zadovoljstvo načinom na koji se odvija ekonomski opravak – izjavio je ministar rada Aleksandar Vulin novinarima nakon sastanka sa privrednicima u PKS-u. – Veoma sam zadovoljan zbog stava MMF-a i moram da kažem da stav i nije mogao biti drugačiji. Ekonomski pokazatelji su jasni, politika Vlade Srbije je bila jasna i sve što smo obećali, mi smo i sproveli.


Informatička modernizacija Okružnog suda u Subotici i Somboru - 17. septembar 2008.\n17.09.2008. U sredu, 17. septembra 2008. godine, pomoćnik ministra pravde Dejan Pašić predaće računarsku opremu predsednicima: Okružnog suda u Subotici u 12.00 časova (Senćanski put 1) Okružnog suda u Somboru u 14.00 časova (Venac vojvode Stepe Stepanovića bb) Sudu će biti uručena... detaljnije\nInformatička modernizacija sudova - 16. septembar 2008.\n16.09.2008. Pomoćnik ministra pravde Dejan Pašić posetiće u utorak, 16. septembra 2008. godine Okružni i Trgovinski sud u Valjevu povodom informatičke modernizacije pravosudnih organa. U 11.00 časova pomoćnik Dejan Pašić predaće računarsku opremu predsedniku Okružnog suda u Valjevu... detaljnije\nInformatička modernizacija sudova - 8. septembar 2008.\n8.09.2008. Ministarstvo pravde nastavlja drugu fazu realizacije plana informatičke modernizacije pravosuđa podelom računarske opreme okružnim sudovima u Republici Srbiji. U avgustu su opremljeni opštinski sudovi u Rumi, Inđiji, Šidu i Staroj Pazovi, u septembu okružni sudovi u Kraljevu, Novom... detaljnije\nInformatička modernizacija sudova u Čačku i Užicu - 18. septembar 2008.\n18.09.2008. Pomoćnik ministra pravde Dejan Pašić posetiće u četvrtak, 18. septembra 2008. godine Okružni sud u Čačku, kao i Okružni i Trgovinski sud u Užicu povodom informatičke modernizacije pravosudnih organa. U 11.00 časova pomoćnik Dejan Pašić predaće računarsku opremu predsedniku... detaljnije\nInformatička modernizacija sudova u Srbiji - 26. septembar 2008.\n26.09.2008. Ministarstvo pravde završilo je realizaciju plana informatičke modernizacije opštinskih i okružnih sudova u Srbiji, zahvaljujući donaciji Evropske Komisije, koju u Srbiji sprovodi Evropska agencija za rekonstrukciju EAR, a u okviru programa podrške reformi pravosudnog sistema Republike... detaljnije\nInformatička modernizacija sudova u Zrenjaninu i Pančevu - 23. septembar 2008.\n23.09.2008. Pomoćnik ministra pravde Dejan Pašić posetiće u utorak, 23. septembra 2008. godine Okružni sud u Zrenjaninu, kao i Okružni i Trgovinski sud u Pančevu povodom informatičke modernizacije pravosudnih organa. U 11.00 časova pomoćnik Dejan Pašić predaće računarsku opremu predsedniku... detaljnije\nMinistarstva pravde i omladine i sporta osuđuju postupak igrača FK “Crvena zvezda” - 23. septembar 2008. godine\n23.09.2008. Ministarstvo pravde i Ministarstvo omladine i sporta saopštili su danas da najoštrije osuđuju postupak igrača FK “Crvena zvezda” koji su nosili majice sa natpisom "Pravda za Uroša", kao i uvrede i pretnje navijača upućene sudiji zbog izricanja presude Urošu Mišiću.... detaljnije\nНовоименоване sudije za prekršaje položile zakletvu pred ministrom pravde - 16. septembar 2008.\n16.09.2008. Beograd, 16. septembar 2008. godine – Novoimenovane sudije i starešine opštinskih organa za prekršaje položile su danas u Vladi zakletvu pred ministrom pravde u Vladi Republike Srbije Snežanom Malović, čime su i formalno stupile... detaljnije


Aleksandar Pejović vrlo brzo pronašao novi angažman @ StartBiH.ba\nPejović, koji se nedavno razišao sa ekipom FK Sarajevo, karijeru će nastaviti u ekipi Radničkoh iz Niša, gdje je već igrao prije nego je prešao u Sarajevo.\nPejović je sa FK Sarajevom osvojio KUP BiH, te se u bivši klub vraća sa jednim trofejom.\nPejović je dres Radničkog nosio u sezoni 2019/2020, kada je ostavio jako dobar utisak igrajući na poziciji zadnjeg veznog.\nOsim dva pomenuta kluba, u karijeri je nosio dresove Sloge iz Požege, Radničkog iz Kragujevca, Sevojna, Slobode, OFK Beograda, Mladosti iz Lučana i bjeloruskog Dinama iz Minska.\n- Drago mi je što sam ponovo dobio priliku da igram za Radnički, koji je veliki klub. Nekako mi se čini mi se da sam ovde ostao nedorečen i da sam otišao na pola posla, tako se sada vraćam da taj posao završim, zajedno sa mojim saigračima - te dodaje - Ciljevi kluba poklapaju se sa mojim ličnim ciljevima. Imamo dobru ekipu, borit ćemo se za vrh tabele i Evropu i to mi je veliki motiv. Raduje me i saradnja sa šefom stručnog štaba Nenadom Lalatovićem. O njemu imam najbolje moguće mišljenje i uveren sam da će od svih nas izvući maksimum – kazao je Pejović, prenosi sport1.ba


Rui Patrisio ne dolazi u Beograd – Navijaci Srbija\nPrvi je dao Hrvatima 6. septembra 2013… svi Mitrogolovi ZA SRBIJU – njih 41 na jednom mestu! /VIDEO/\nHome > Fudbal > Rui Patrisio ne dolazi u Beograd\nMoćni sastav Portugalije ostao je bez prvog golmana za start mundijalskih kvalifikacija.\nČuvar mreže evropskih šampiona Rui Patrisio obavestio je selektora Fernanda Santoša da ne može da se odazove pozicu u reprezentaciju jer se još nije skroz oporavio od povrede koju je zadobio na utakmici njegovog Vulverhemptona protiv Liverpula.\nSelektor Santoš je odmah reagovao i poziv je dobio golman Olimpijakosa Žoze Sa, koji će imati status trećeg čuvara mreže. Ako je suditi po stažu u državnom timu, ispred gola na mečevima sa Azerbejdžanom i Srbijom biće Entoni Lopez, golman Liona, koji je skupio do sada deset nastupa za Portugaliju.\nDuel između Srbije i Portugalije zakazan je za 27. mart na Marakani. Orlovi će tri dana pre toga kvalifikacije otvoriti utakmicom sa Republikom Irskom, takođe na svom terenu, dok će Portugalci biti u Torinu domaćini Azerbejdžanu.\nTagged Fernando Santos reprezentacija Portugala Rui Patrisio\n„BOMBA“ IZ ITALIJE! Evropski velikan spremio 40 miliona evra za Dušana Vlahovića! „Ključ“ transfera je trener kod kojeg je debitovao u Seriji A


Jovanović (DSS) pozvao vlast da organizuje okrugli sto o izbornim uslovima - Politika - Dnevni list Danas\nPočetna » Politika » Jovanović (DSS) pozvao vlast da organizuje okrugli sto o izbornim uslovima\n0Piše: Beta 14. januara 2021. 09.12\n„U cilju prevazilaženja podela u društvu Srbiji je potreban dijalog o brojnim pitanjima koje te podele prouzrokuju. Jedno od pitanja najveće važnosti jeste ono koje se odnosi na stvaranje uslova za potpuno slobodne i fer izborne uslove, koje može da se reši samo dijalogom vlasti i opozicije”, naveo je Jovanović u pisanoj izjavi.\nNaveo je da je to unutrašnje pitanje Srbije i treba da se odvija bez ikakvog spoljnog mešanja i posredovanja, „sa stanovišta očuvanja ugleda i dostojanstva države davanje saglasnosti na inostrani politički uticaj na odvijanje ovog neophodnog dijaloga mora da se smatra neprihvatljivim”.\n„Dobar primer može da se nadke u organizovanju delimično uspešnog Okruglog stola vlasti i opozicije 1992. godine, na kome su učestvovali predstavnici vlade i brojnih opozicionih stranaka”, dodao je on.\nTakođe, predložio je da teme budu i obaveze policije i pravosudnih organa u sprečavanju, otkrivanju i sankcionisanju krivičnih dela protiv izbornih prava, utvrđenih u glavi 15. Krivičnog zakonika i formiranje tela za praćenje izvršenja odluka Okruglog stola i toka izbornog procesa, sa jednakim brojem članova predstavnika vlasti i opozicije.\nDSS, Miloš Jovanović, opozicija, vlastBeograd


Sve veći jaz bogatih i siromašnih\n21.05.2015. / 15:54\nPARIZ, Jaz između bogatih i siromašnih stalno se produbljuje, saopštila je danas Organizacija za ekonomsku saradnju i razvoj /OECD/, upozoravajući da takva nejednakost predstavlja prijetnju privrednom rastu.\nU izvještaju, koji je objavljen danas na veb stranici Organizacije, navodi se da je to djelimično zato jer je sve veći jaz u obrazovanju u zemljama u kojima je nejednakost najviše izražena, što dovodi do manje efikasne radne snage.\nOd 34 zemlje članice OECD-a, najbogatijih 10 odsto populacije zarađuje 9,6 puta više od najsiromašnijih 10 odsto.\nNe postoji standardna mjera nejednakosti, ali većina indikatora pokazuje da je nejednakost bila manje izražena u vrijeme finansijske krize, ali da sada ponovo raste.\nJedan od faktora koji OECD smatra “krivcem” je porast takozvanog nestandardnog rada, uključujući rad na ugovor na određeno vrijeme i samozapošljavanje.\nU izvještaju se navodi da se od sredine 1990-tih više od polovine svih radnih mjesta u zemljama članicama odnosilo na nestandardni rad. “U domaćinstvima koja zavise od takvog rada zabilježena je veća stopa siromaštva nego u drugim domaćinstvima i to vodi većoj nejednakosti”, ističe se u izvještaju.\nTakođe, sistem poreza i beneficija postao je manje efikasan u redistribuciji prihoda.\n“Sa druge strane, jedan od faktora koji limitira rast nejednakosti je rastući broj zaposlenih žena”, navodi OECD i dodaje da je poboljšanje kvaliteta rada i smanjenje jaza među polovima od suštinske važnosti za rješavanje ovog pitanja.\nIsti izvor navodi da je Latinska Amerika jedan od malobrojnih regiona u kome nejednakost nije zabilježila rast u posljednjih 30 godina, iako su ovdje nivoi nejednakosti u samom startu veći.


Portal Sarajevo-RS.com - NTC kamp na Jahorini okupio 70 dječaka i djevojčica\nNTC kamp na Jahorini okupio 70 dječaka i djevojčica\nsrijeda, 09 Avgust 2017 16:39\nU periodu od 1. do 6. avgusta 2017. godine na Jahorini je održan prvi NTC kamp za djecu uzrasta od 5 do 12 godina, koji je okupio 70 mališana iz Republike Srpske, FBiH i zemalja regiona.\nOvaj kamp održava se već četiri godine u Gučevu (Srbija) i na Žabljaku (Crna Gora), dok je po prvi put ove godine održan na Svetom Roku (Hrvatska) i na Jahorini (Republika Srpska).\nPrema riječima direktora IN centra za jezike i obrazovanje Milice Božić na kampu sa djecom radili NTC predavači dr Ranko Rajović i Uroš Petrović.\n„Na kampu su učestvovali mališani vrtića „Cvrčak“ iz Pala i IN centra, kao i djeca iz Brčkog, Banjaluke, Zvornika, Trebinja, Pala, Istočnog Sarajeva, Sarajeva, Tivta, Zrenjanina, a bilo je djece i iz Njemačke i Grčke“, rekla je Božićeva.\nOna je navela da je cilj kampa vraćanje djece u prirodu, učenje kroz igru, socijalizacija, ponašanje u grupi, širenje timskog duha i upućivanje na ljude oko nas.\nBožićeva dodaje da su djeca tokom boravka u kampu u okviru dnevnih aktivnosti imali jutarnju gimnastiku, organizovanu šetnju kroz prirodu, upoznavanje sa planinom i večernje aktivnosti.\nU sklopu večernjih aktivnosti, dječaci i djevojčice su imali priliku da učestvuju u noćnoj šetnji i posmatranju zvijezda, šou „Ja imam talenat“ napolju, zumba veče, kao i rad sa Urošem Petrovićem slušajući njegove zagonentne priče uz logorsku vatru.\n„Dodatne aktivnosti u okviru NTC kampa, mališani su imali priliku da posjete pećinu „Orlovaču“ nedaleko od Pala, kao i da idu na kuglanje i koriste bazen“, ističe Božićeva i ovom prilikom se zahvaljuje upravi hotela „Bistrica“ na gostoprimstvu, ustupljenom bazenu i svim neophodnim prostorijama i tehničkoj podršci.\nOna dodaje da je cilj kampa, između ostalog, širenje timskog duha i upućivanje na ljude oko nas, rad na osamostaljivanju djece počevši od najprostijih aktivnosti poput higijene, spremanja sobe i drugog.\nPoseban naglasak je na fizičkim aktivnostima i motivisanju djece da se bave sportom od malih nogu.\nPosljednja izmjena srijeda, 09 Avgust 2017 18:00\nViše iz kategorije: « Političari u Evropi najčešće koriste bicikl kao prevozno sredstvo Pomozimo Igoru Čuraku sa Pala »


Branbić: Mediji u Srbiji slobodni\n► Branbić: Mediji u Srbiji slobodni\n19.02.2018 | 12:55h ► 14:57h Beograd\nPredsednica Vlade Srbije Ana Brnabić izjavila je danas da još nema sve informacija o slučaju belgijskog novinara Filipa Bertinšana (Philippe Bertinćamps) kojem preti proterivanje iz Srbije pošto mu je odbijen zahtev za produženje privremenog boravka.\nAna Brnabić je rekla novinarima u Beogradu da stoji iza stava da su mediji u Srbiji slobodni.\nNovinarska udruženja su prenela da je MUP Srbije odbio Bertinšanu zahtev za produženje boravka jer on, prema policiji i Bezbednosno-informativnoj agenciji, predstavlja "pretnju javnom redu i nacionalnoj sigurnosti".\n"Ako postoji takva indicija, sigurno da je bazirana na činjenicama", rekla je Ana Brnabić.\nOna je ocenila i da Srbija ima ozbiljne institucije i da se nada da svaka institucija radi svoj posao.\nZa osnaživanje žena važno obrazovanje i ekonomska nezavisnost\nPremijerka Srbije Ana Brnabić ocenila je danas da je za osnaživanje žena u Srbiji najvažnije obrazovanje i ekonomska nezavisnost.\nOna je na sastanaku s poverenicom za zaštitu ravnopravnosti Brankicom Janković i članicama Udruženja poslovnih žena Srbije rekla da je žensko preduzetništvo jedan od fokusa Vlade Srbije i dodala da je važno i da žene vide dobre primere u praksi.\nBrnabićeva je rekla i da je prihvatila poziv da podrži događaj "Dan devojčica" 26. aprila, jer je važno ohrabriti devojčice da ulaze u IT sektor.\nIstakla je da Vlada Srbije sve više ide i na podršku preduzetništvu, domaćim malim i srednjim preduzećima i porodičnim firmama, jer su oni važni za ekonomski rast.\nAna Brnabić, koja je i članica Saveta UN žena svetskih lidera, rekla je da će sa ženama preduzetnicama razgovarati kako da se unapredi žensko preduzetništvo i ohrabre žene da ulaze u privredu.\nOna je kao dobar primer navela Ministarstvo poljoprivrede, koje prilikom davanja subvencija iz nacionalnih mera i IPARD-a, stavilo posebno dodatno bodovanje za poljoprivredna gazdinstva koje su registrovale žene.\nPoverenica za zaštitu ravnopravnosti Brankica Janković izrazila je zadovoljstvo zbog organizovanja današnjeg sastanka, na kome je bilo preko 40 preduzetnica.\nOna je rekla da 34 odsto preduzetnika čine žene, a da je za 10 odsto povećan broj žena koje odlučuju da napuste biznis.\n"Ključne poruke sa današnjeg sastanka su ekonomsko osnaživanje žena, umrežavanje, podsticaj i obrazovanje", rekla je Jankovićeva.\nZbog odlaganja popisa imovine gubi se ogroman novac\nPremijerka Srbije Ana Brnabić je izjavila je danas da je popis državne imovine odložen do 2020. godine, jer lokalne samouprave nemaju dovoljno kapaciteta da popišu svoju imovinu.\nOna je novinarima rekla da država zbog toga gubi ogroman novac i da svi treba da rade na tome, a da lokalne samouprave moraju da pristupe tome na ozbiljniji način.\n"Odložili smo ga zbog toga jer lokalne samouprave nemaju dovoljno kapaciteta da popišu svoju imovinu. Mi na tome radimo u saradnji sa EU, kroz projekat Exćange 5, sa SKGO. Mislim da je to skandal", rekla je Brnabić.\nOna je navela da je prepis matičnih knjiga u elektronski oblik, koji je mnogo jednostavniji posao, trajao preko sedam godina.\n"Ja se nadam da će odgovor na to pitanje dati i Nacionalna akademija za javnu upravu, koja će prvi put u Srbiju uvesti kontinuiranu edukaciju za službenike u lokalnim samoupravama", rekla je premijerka.\nBrnabićeva je istakla i da Ministarstvo finansija treba da pruža mnogo veću podršku loklanim samoupravama da se taj popis završi.\nRadi se na zakonu o rodnoj ravnopravnosti, važno da ne bude većih nameta\nPremijerka Srbije Ana Brnabić izjavila je danas da se radi na zakonu o rodnoj ravnopravnosti i da očekuje da će taj zakon biti donet ove godine.\nOna je novinarima rekla da je važno da ne bude dodatnih ni finansijskih, ni administrativnih nameta za privredu, državnu upravu ili lokalnu samoupravu.\nCilj je, kako je rekla, da se dobije najbolji mogući zakon i da se izbegne prenormiranost.\n"Ja sam izrazila zabrinutost da u nekim stvarima u tom nacrtu zakona postoji prenormiranost i ne želim da zato što nismo uspeli da implementiramo neke dobre odredbe iz prethodnog zakona, opet idemo na prenormiranost i da onda ni to ne možemo da implemitramo", rekla je Brnabić.\nOna je istakla da je zakon iz 2009. dosta dobar, jedan od boljih u Evropi i da Srbija u smislu rodne ravnopravnosti ima pravni okvir koji je dobar.\n"Nemam nikakve bojazni da ćemo doneti najbolji mogući zakon, ali ne razumem žurbu, jer je pravni okvir o rodnoj ravnopravnosti u Srbiji već dosta dobar", istakla je ona.\nAna Branbić neprijatno iznenađena izjavom predsednika Slovenije o Kosovu\nPremijerka Srbije Ana Brnabić rekla je danas da je neprijatno iznenađena izjavom predsednika Slovenija Boruta Pahora da će Slovenija lobirati da pet zemalja Evropske unije koje nisu priznale Kosovo, to i učine.\nAna Brnabić je novinarima u Beogradu rekla da ta izjava nije u duhu prijateljskih odnosa dve zemlje.\n"Ja sam jako neprijatno iznenađena. Razgovaraću o tome i s predsednikom Vlade Slovenije", rekla je srpska premijerka.\nOna je dodala da to ne doprinosi saradnji, ni regionalnom pomirenju i da ne vidi "nikakav razlog da se Slovenija u to meša".\nAna Brnabić je dodala da o tome nije bilo reči tokom nedavnog sastanka s premijerom Slovenije Mirom Cerarom na Brdu kod Kranja, gde je održana i zajednička sednica vlada Slovenije i Srbije.\nPahor je, prema pisanju medija, početkom prošle sedmice tokom posete Prištini rekao da je Slovenija spremna da ubedi pet članica EU da priznaju nezavisnost Kosova "ako Kosovo bude ispunilo uslove, ako i dalje ima iskrene razgovore sa Beogradom i ako poštuje postignute sporazume".\nPriprema MSK makar i za delimičnu privatizaciju\nPremijerka Srbije Ana Brnabić danas je izjavila da se radi na tome da Metanolsko-sirćetni kompleks (MSK) iz Kikinde bude restrukturisan kako bi se pripremio makar i za delimičnu privatizaciju.\n"Ako bude nemoguća privatizacija MSK videćemo kako da restrukturiramo to preuzeće da bi ga nekako makar delimično privatizovali", kazala je Brnabić novinarima.\nOna je rekla da je privatizacija MSK komplikovano pitanje i da se o tome razgovara sa Ministarstvom privrede i Međunarodnim monetarnim fondom, kako bi se pripremilo najbolje rešenje.\nUpitana kada se očekuje to rešenje premijerka je rekla da bi to moglo da se reši u narednih par meseci, kad se utvrdi šta se desilo sa prethodnim pokušajem privatizacije MSK.\nNa tenderu za prodaju MSK, objavljenim u decembru 2017. godine, nije stigla nijedna ponuda.\nTendersku dokumentaciju je otkupio i preuzeo samo kiparski holding Kronospan ćemical Ltd, ali nije dostavio obavezujuću ponudu. Početna cena za prodaju 100 odsto kapitala MSK bila je 38,5 miliona evra, što je 100 odsto procenjene vrednosti. Većinski vlasnik MSK je Srbijagas, koji ima oko 88,2 odsto kapitala. MSK radi od 1987. godine, zapošljava oko 530 radnika i izvozi 95 odsto metanola koji proizvodi.\n19.02.2018, 19:04h makijaveli Preporuči (1)\nGospodja se nada da svaka institucija radi svoj posao.Da li da se smejemo ili placemo !?\nDve osobe srpske nacionalnosti uhapšene su danas na parkingu Ministarstva bezbednosnih snaga Kosova u Prištini, preneli su lokalni mediji.


ZLATNI MILJAN RADULJ NA ”BORSA OPEN” TAKMIČENJU U MOSTARU – Džudo škola | Džudo je više od sporta\nPoziv na Partizanov trofej “Svetislav Ivanović Es”\nPublished by trener at October 10, 2016\nPo prvi put su naši mladi džudisti su nastupali na jednom od najmasovnijih turnira na ex-Yu prostorima 7.”Borsa open” u Mostaru, na kome je učestvovalo čak 26 zemalja sa preko 1.000 takmičara.\nPredvođeni trenerom Đorđem Martinovićem i sportskim direktorom kluba Zoranom Šatićem, naš podmladak je ostvario odlične rezultate. U veoma uzbudljivim mečevima, naši mali-veliki šampioni su i ovog puta prikazali odličan džudo i uspešno predstavljali svoj klub i zemlju.\nMlađi pionir Miljan Radulj, iz sekcije “Bežanijska kosa”, je nastavio uspešan niz ovogodišnjih sjajnih izdanja i suvereno osvojio zlatnu medalju u paklenoj konkurenciji. Pokazao je naš Miljan, po ko zna koji put ovih godina, da je neprikosnoven kako na domaćoj, tako i na međunarodnoj sceni. U paklenoj konkurenciji, Miljan je prikazao odličnu veštinu i maksimalno koncentrisan, fizički dobro pripremljen, je pobedio sve svoje protivnike. Nadamo se da će Miljan nastaviti sa predanim treninzima, pod rukovodstvom svog trenera Vladana Stojanovića i u nastavku sezone nas obradovati sa još dobrih izdanja i zlatnih medalja.\nBiser iz sekcije “Medaković”, talentovani Luka Stošić je prošao “sito i rešeto” do svoje prve medalje u jesenjoj sezoni. Luka je nesrećno izgubio u drugom kolu, pa je kroz repasažne mečeve morao da gradi put ka medalji. Na kraju je to i uspeo, osvojivši bronzanu medalju, uz 5 pobeda. Inače, Lukina kategorija -34kg, je bila najbrojnija na ovogodišnjem takmičenju.\nKadet iz sekcije “Bežanijska kosa”, Pavle Stanisavljević je takođe ovojio bronzanu medalju, Izgubivši u konkurenciji za zlatnu medalju, Pavle je smogao snage, pa je sa velikim naporom osvojio bronzu.\nTalentovani junior, Filip Živojinović , iako novajlija u našem taboru, se odlično pokazao u svom debitantskom nastupu i u velikom stilu osvojio zlatnu medalju.\nSreća ovog puta nije bila na strani Vojina Mandića i Luke Božića iz sekcija “Medakovič” i “Bežanijska kosa”, koji su svoj nastup u Mostaru završili u kvalifikacijama.\nSvi naši mladi džudisti su prikazali svoj trenutni maksimum, pa se nadamo da će na nekom od narednih takmičenja, uz još bolji trenažni proces u svojim sekcijama, uspeti da se ostvare i bolje rezultate.\nIskrene čestitke svim osvajačima medalje, uz obavezu da nastave predano da treniraju, kako bi podigli kvalitet svojih borbi. što će, se na kraju rezultirati osvajanjem još većeg broja medalja. Želimo im puno uspeha na tom putu.


Boris se duže od decenije bavi hotelijerstvom u okviru sektora soba i potiče iz poznate Beogradske hotelijerske porodice. Tokom godina rada stekao je veliko iskustovo u radu i vođenju odeljenja Recepcije u hotelima različitih kapaciteta i kategorizacije. Boris je po obrazovanju Diplomirani ekonomista u oblasti hotelijerstva.\nTokom poslednjih 5 godina radi na poziciji Front Office Managera u hotelu Saint Ten Beograd, gde je prošao i sve faze pripreme i otvaranja novog hotela. Bio je deo tima koji je kreirao i postavio sve procedure rada ovog hotela. Poseduje iskustvo regrutovanja, obuke i mentorskog pristupa recepcionerima, pripremajući ih za rad u hotelima luksuznih kategorija.\nSaint Ten Hotel dobitnik je više nagrada za kvalitet usluge i postao je deo prestižne grupacije Small Luxury Hotels of The World. Boris je na čelu Front Office odeljenja koje je ocenjeno sa 99% pozitivnih poena od strane Small Luxury Hotel inspekcije kvaliteta. Inspektor u ulozi misterioznog gosta dao je posebno pozitivnu ocenu zaposlenih odeljanj Front Office. Boris poseduje izuzuzetne veštine međuljdskih odnosa i u potpunosti je posvećen pružanju profesionalne usluge koja prevazilazi očekivanja gosta.


Brnabić o Makronu i EU: Čak i da nema proširenja, moja vlada ništa neće promeniti u svom radu\nMakron je ponovio što je srpska javnost mogla da čuje i početkom ove godine prilikom posete francuske ministarke za evropske poslove Emili Loazo Beogradu, koja je tada jasno rekla da "sadašnje stanje EU ne omogućava proširenje članstva".\nI tada, ali i sada, Francuska je prektično stavila "rampu" na nova članstva dok se EU ne reformiše, što je inače dobro poznat stav francuskog predsednika.\nMeđutim, ako se u obzir uzme i ono što Srbija radi, ali i ono čime EU planira da se bavi ako se pita Makron, Unija nam baš i nije na dohvat ruke, naprotiv.\nSa tim se slažu sagovornici "Blica" koji u ovome vide produžetak ionako dugog evropskog puta, ali u isto vreme navode da nije kraj proširenju Unije.\n- Ne mislim da je ovo kraj proširenja, tim pre što je vrlo skoro 13 zemalja EU govorilo o proširenju Zapadnog Balkana, koje ima njihovu podršku. Međutim, ono što je sada već sasvim izvesno jasno jeste da Srbija i Crna Gora nemaju šanse da do 2025. godine uđu u EU jer i same imaju pre toga da obave veliki deo posla. To, međutim, ne znači da se u međuvremenu neće desiti ono što Makron zagovara, reforma unutar unije - priča Strahinja Subotić iz Centra za evropske politike.\n- Sada, pored Nemačke i Holandije, i Francuska ozbiljno posmatra celu priču. Ipak, 2025. godina nije opcija, čak ni matematički jer, ako pogedamo dinamiku otvaranja i zatvaranja poglavlja, do 2023. godine (dve godine potrebno za ratifikaciju) nema šanse da otvorimao i zatvorimo sva poglavlja, iako su neka od njih sasvim spremna - priča Subotić.\nKako kaže, tome u prilog govori i prošlonedeljno otvaranje samo jednog poglavlja, kao i da to treba shvatiti kao političku poruku EU da je nezadovoljna tempom reformi u Srbiji.\n- Ipak, sve ovo ne znači da se EU u narednim godinama neće reformisati. Na sve to treba dodati i da najmoćnija žena EU Angela Merkel odlazi sa političke scene nakon isteka mandata, pa Makron ima još veće breme da reformiše EU - objašnjava Subotić, koji kaže da je francuski predsednik u utorak zapravo izrazio nezadovoljstvo ishodom sastanka Evropskog saveta kada 28 članica nije moglo da se dogovori oko toga ko će biti ključni ljudi u evropskoj administraciji (što se na kraju ipak dogodilo).\nEU nije spremna ili mi tapkamo u mestu?\nPredsednik Evropskog pokreta u Srbiji Mihajlo Crnobrnja ovu novu-staru situaciju vidi kao stvar koja Srbiju ne samo da usporava, već "mi tapkamo u mestu". Ipak, kaže, "Makronova izjava je tačna jer se EU ne proširuje na bolje delove poput Švajcarske i Norveške, već na lošije sa političkim i ekonomskim problemima".\n- Glavni razlog za usporavanje čitavog procesa je sama EU koja mora da se redizajnira, i to je ono na čemu Makron insistira, i da će se u toj i takvoj EU naći i mesto za zapadni Balkan. To nema veze samo sa naam, već i sa Crnom Gorom koja je najdalje odmakla, ali i sa Albanijom, Makedonijom... - priča on.\nKako ističe, nije sva krivica na Srbiji, ali kaže i da se boji da 2025. godina nije realna za članstvo.\n- Brzina kojom mi ostvaramo poglavlja, umesto da je četvrta, jedna da je prva - ističe Crnobrnja.\nBez obzira na sve to, članstvo Srbije u Evropskoj uniji je strateško opredeljenje Srbije. To je, ukratko, stav premijerke Srbije Ane Brnabić, koja je kazala da je Makronov stav poznat i da ne utiče na ciljeve Vlade Srbije.\nEmanuel Makron i Ana Brnabić\nSlično kaže i potpredsednica Vlade Srbije Zorane Mihajlović, koja navodi da je Srbija opredeljena da ide ka EU.\n- Ali, ukoliko se možda u budućnosti u Uniji stvori neka većina koja će biti protiv proširenja, onda će i Srbija u tom trenutku morati da zauzme svoj stav. Za sada, mi smo jasno opredeljeni da idemo u EU - kazala je Mihajlović, koja je tako prokomentarisala Makronovu izjavu o proširenju.\nFabrici: Članstvo Srbije u EU nije dovedeno u pitanje


Izvor: VOA, 02.Mar.2021, 16:10\nSpecijalni predstavnik Evropske unije za dijalog Srbije i Kosova Miroslav Lajčak izjavio je u Prištini da bi dijalog dve strane mogao da bude završen za nekoliko meseci. Istovremeno, vršiteljka dužnosti predsednice Kosova Vjosa Osmani poručila je da u dijalogu neće biti reči o promeni granica i da taj proces treba da se završi recipročnim priznanjem. Specijalni predstavnik Evropske unije Lajčak imao je nekoliko poruka za svoje domaćine u Prištini- da su EU i SAD u partnerstvu i da je dolaskom Bajdenove administracije, to partnerstvo jače. Uputio je i podršku izbornom programu Aljbina Kurtija, sa kojim je razgovarao u ponedeljak uveče, i Vjose Osmani i istakao da države članice EU, ali i SAD, očekuju nastavak procesa dijaloga. „Zaključak sa ova dva sastanka je da će se dijalog nastaviti i da treba da se obave neke interne procedure, ali da postoji razumevanje o nastavku dijaloga. Moja poslednja poruka jeste da imate političko jedinstvo na Kosovu, jer dijalog nije odgovornost jedne političke partije, nego odgovornost svih političkih partija, koje treba da shvate da mi želimo da vidimo da su se tome pridruže i udruženja civilnog društva“, rekao je Lajčak. Ustvrdio je i da od Beograda i Prištine zavisi kada će dijalog biti završen, ali da smatra da nisu u pitanju godine, već meseci. „Mi ćemo nastaviti što je pre moguće, kada Kosovo i Srbija budu spremni i ponavljam ponovo da taj proces može da se završi i u nekoliko meseci, nije više pitanje godina. Mi nećemo žuriti, ali Kosovo i Srbija treba da odluče o tome koliko će brzo nastaviti i koliko žele da se sastaju, nedeljno ili mesečno, mi ćemo to olakšati, ali ne želimo i ne očekujemo da će se ovaj proces trajati 10, pet ili tri godine, ukoliko postoji volja", rekao je Lajčak. Vršiteljka dužnosti predsednice Kosova Vjosa Osmani je ponovila da proces dijaloga treba da se završi recipročnim priznanjem Srbije i Kosova - bez promene granica. “Za nas proces dijaloga treba da ima jedan "reset", jedno razmatranje koje će između ostalog pomoći da Republika Kosovo bude spremna, a iznad svega da poštuje svoje interese i interese građana Republike Kosova u procesu koji svakako treba da rezultira recipročnim priznanjem Kosova i Srbije u aktuelnim granicama Kosova i sa aktuelnim Ustavom Kosova”, rekla je Osmani. Govoreći o Zajedici srpskih opština ukazala da će se u tom slučaju poštovati odluka Ustavnog suda. Lajčak se sastao i sa premijerom u tehničkom mandatu Avdulahom Hotijem i liderima nekoliko političkih stranaka.\nLajčakova poseta Kosovu\nSpecijalni predstavnik Evropske unije za dijalog Srbije i Kosova Miroslav Lajčak izjavio je u Prištini da bi dijalog dve strane mogao da bude završen za nekoliko meseci. Istovremeno, vršiteljka dužnosti predsednice Kosova Vjosa Osmani poručila je da u dijalogu neće biti reči o promeni granica...


Britanija uvela sankcije Dodiku i Cvijanovićki – potkopavaju funkcionalnost BiH - OPOZICIJA Na Jednom Mestu\nBritanija uvela sankcije Dodiku i Cvijanovićki – potkopavaju funkcionalnost BiH\nVelika Britanija uvela je sankcije članu Predsedništva BiH Miloradu Dodiku i predsednici Republike Srpske Željki Cvijanović zbog, kako se navodi, njihovih pokušaja da potkopaju legitimitet i funkcionalnost države Bosne i Hercegovine, objavljeno je na sajtu vlade iz Londona.\nSankcije, koje uključuju zabranu putovanja i zamrzavanje imovine, prve su u okviru britanskog režima sankcija BiH, dodaje se u saopštenju. „Britanija veruje da ovaj par namerno potkopava teško izvojevan mir u BiH“, navodi se u saopštenju. Dodaje se da Dodik i Cvijanović, ohrabreni Rusijom, potkopavaju sistem baziran na međunarodnim pravilima, i koriste svoje pozicije za podsticanje secesije RS, što je, kako se ocenjuje, u direktnoj suprotnosti sa ustavom zemlje.\n„Milorad Dodik je preduzeo akcije za povlačenje RS iz ključnih državnih institucija, koristeći retoriku podela, opasan i nacionalistički govor, potkopavajući domaći i regionalni mir i ohrabrujući etničku mržnju i poricanje genocida“, navodi se u saopštenju.\n„Cvijanović je javno glorifikovala ratne kriminalce i poricala genocid u Srebrenici“, navodi se u saopštenju britanske vlade.\n„Ova dva političara namerno potkopavaju teško izvojevan mir u BiH. Ohrabreni (ruskim predsednikom Vladimirom) Putinom, njihovo nepromišljeno ponašanje preti stabilnosti i bezbednosti Zapadnog Balkana. Ovim oštrim sankcijama pokazujemo da će neprijatelji mira biti privedeni odgovornosti“, kazala je sekretarka za spoljne poslove Liz Tras.\nOna je dodala da akcije i retorika Dodika i Cvijanović prete da potkopaju 26 godina teško stečenog mira i stabilnosti, kao i Dejtonski sporazum, kojim su neprijateljstva okončana 1995. godine.\nBritanski ambasador u BiH: Sankcije Dodiku i Cvijanović nisu sankcije građanima Republike Srpske\nAmbasador Velike Britanije u BiH Metju Fild izjavio da sankcije koje je njegova zemlja uvela Miloradu Dodiku i Željki Cvijanović nisu sankcije RS niti njenim građanima.\nFild je u video poruci naveo da su sanckije Dodiku i Cvijanović uvedene „zbog aktivnosti koje podrivaju stabilnost, funkcionalnost i pravni okvir BiH“.\n„Nedavne aktivnosti Milorada Dodika i Željke Cvijanović su direktno kršenje Dejtonskog mirovnog sporazuma i Ustava BiH. To su sankcije za dve osobe koje su se neodgovorno ponašale na svojim funkcijama. Nisu sankcije Republici Srpskoj niti njenim građanima“, naveo je britanski ambasador.\nFild je naglasio da je ovo prvi put da se režim sankcija Velike Britanije koristi za BiH.\n„Odluka je doneta posle pažljivog razmatranja i detaljnih pravnih konsultacija“, istakao je ambasador Velike Britanije u BiH.\nOn je dalje ocenio da sankcije „nisu čarobni štapić niti rešenje problema“, dodavši da današnja odluka treba da bude „deo šireg pristupa naporima da se okonča okruženje bez posledica u BiH, kako za domaće, tako i za međunarodne snage“.\n„Izabrani predstavnici moraju pažnju da usmere na rad za dobrobit građana i na to da obezbede podršku demokratskim institucijama, uključujući i održavanje izbora i primenu njihovih rezultata. Velika Britanija će nastaviti da podržava sve one koji deluju odgovorno i u najboljem interesu BiH“, zaključio je Fild.\nČlanak Britanija uvela sankcije Dodiku i Cvijanović – potkopavaju funkcionalnost BiH se pojavljuje prvo na Naša Borba.\nBez istrage godinu dana nakon što je otkrio da je bio prisluškivan


Gagić nespreman – Igokea ponovo otpustila srpskog centra - BIGportal.ba\n6 Avgusta, 2020 6 Avgusta, 2020 0168\nSrpski košarkaš Đorđe Gagić nije više član Igokee, saopštio je kluba iz Aleksandrovca.\nOvo je drugi put da Gagić napušta Igose u kratkom vremenskom roku, pošto je pre nekoliko meseci zbog dolaska Dragana Apića otišao iz kluba.\nIpak, Igokee ga je vratila jer je Apić otišao u Budućnost, ali jednostavno nije uspeo da uđe u formu i zbog viška kilograma je ponovo otpušten.\n“Želimo da vas obavestimo da smo prekinuli saradnju sa košarkašem Đorđem Gagićem. Razlog je nedovoljna fizička pripremljenosti igrača s kojom je došao na pripreme. Procene su naše medicinske ekipe i kondicionih trenera je da Gagić u ovom trenutku nije fizički spreman da podnese treninge sa maksimalnim opterećenjem i ne može biti spreman za prve utakmice, te smo se odluči na sporazumni prekid saradnje. Gagić je svestan situacije i da fizičko opterećenje može dovesti do ozbiljne povrede, te je prihvatio ovu odluku. Đorđu želimo mnogo sreće u nastavku karijere”, navodi se na sajtu kluba.\nNovi košarkaš Igokee je talentovani Nikola Jovanović koji dolazi iz Crvene zvezde.\nJovanović je prošao mlađe selekcije Crvene zvezde, a proveo je i jednu godinu u Partizanu pre nego što je 2012. otišao u SAD na dalje usavršavanje. Proveo godinu u školi “Arlington kantri dej” za koju je u proseku imao 15 poena i 12 skokova. Nakon toga odlazi na poznati univerzitet Južna Kalifornija gde nastupa za popularne Trojanse tri godine. Prve godine je imao 8 poena i 4,4 skoka u proseku, druge 12,3 poena i 7 skokova, a treće 12,1 poen i 7 skokova.\nNakon treće godine prijavio se na NBA draft na kojem nije prošao, pa je svoju šansu u NBA ligi tražio preko letne lige, gde je prvo nastupao za Detroit, pa onda za LA Lejkerse. Budući da se nije uspeo nametnuti i izboriti ugovor sa nekim NBA timom, krajem oktobra 2016. je potpisao za filijalu Detroita za koju je igrao sve do marta kada je trejdovan u filijalu Niksa (Vestčester niks). Inače, u razvojnoj ligije u proseku beležio 9,2 poena i 6,6 skokova za 17 minuta u proseku.


► Ukupno 29 mrtvih u Salvadoru u prva dva dana 2016.\n02.01.2016 San Salvador\nUkupno 29 osoba poginulo je u Salvadoru u raznim napadima i obračunima lokalnih bandi u prva dana 2016. godine, posle vrlo nasilne 2015, saopštile su danas salvadorske vlasti.\nNajgori napad se dogodio u jednom gradiću oko 80 kilometara od San Salvadora gde su naoružani ljudi u vojnim uniformama upali na jednu večernju zabavu i ubili šest osoba a više ranili.\nDrugi, sličan incident se dogodio u mestu Los Ćeritos gde je takođe ubijeno šest osoba.\nLokalna policija je navela da ubila nekoliko napadača osumnjičenih za druge napade u zemlji.\nU Salvadoru je prošle godine ubijeno oko 6.000 ljudi u obračunima kriminalnih bandi i u drugim incidentima.\nGlumac Rade Šerbedžija ocenio je da su kriminal i korupcija preplavile "naše novonastale državice" i da to više nikakva vlast ne može sprečiti.\nIranske vlasti demantovale vest BBC-a da je od virusa umrlo 210 osoba\nIransko Ministarstvo zdravlja demantovalo je večeras vest koju je preneo BiBiSi (BBC) na persijskom jeziku da je u Iranu od novog koronavirusa preminulo 210 osoba.\nNajmanje sedam ljudi je izgubilo život a više je povređeno u oluji Kjara koja je juče i danas pogodila Evropu i izazvala stotine otkazanih letova i vozova i ostavila hiljade domaćinstava bez...


Željko Komšić, Milorad Dodik i Šefik Džaferović u Predsjedništvu BiH, Sarajevo, fotoarhiv\nNakon što su se članovi Predsjedništva Bosne i Hercegovine vratili iz posjete Briselu, ključne riječi koje se vežu uz njihovu posjetu su opredijeljenost i zajednički stav.\nEvropska unija (EU) je njihov cilj, no, stav bh. lidera je jedno, a stanje na terenu drugo. Sve ono oko čega se spore i što je suštinski evropski put – zakoni, formiranje vlasti i reforme – daleko je od koordinacije, upozoravaju analitičari i teško da će s riječi preći i na djela.\nZa šefa Delegacije EU Larsa-Gunara Vigemarka (Lars-Gunnar Wigemark) bilo je impresivno svjedočiti tome kako su tri nova člana Predsjedništva BiH, kako kaže, ostavila po strani svoje razlike i dogovorila koordinirane pozicije.\nPohvalnim su stavove članova Predsjedništva BiH ocijenili i u EU, te izrazili želju da Bosnu i Hercegovinu vide u svom članstvu, kao i da do kraja godine žele vidjeti napredak.\nTako su se članovi Predsjedništva u BiH vratili opredijeljeni sa zajedničkim stavom da žele kandidatski status, koji bi, prema najavama, mogao da se desi već u novembru.\nAli, do tada, kako su i sami priznali, treba formirati vlast, izmijeniti Izborni zakon, dostaviti odgovore na dodatna pitanja iz Upitnika EU... Posljednje je u finalnoj fazi, kazao je zamjenik predsjedavajućeg Vijeća ministara BiH, Vjekoslav Bevanda.\n"Ona se trenutno prevode. Konsenzusom je došlo do tog rješenja. Kad se prevedu na engleski i tri jezika oni će ići na potvrdu na sve nivoe vlasti", riječi su Bevande.\nIpak, iza optimistične najave stoji manje popularan podatak da se na ovaj korak čekalo sedam mjeseci, mada su i tada bh. vlasti, podsjetimo, bile i optimistične i opredijeljene.\nUprkos optimizmu, komesar za proširenje EU Johanes Han (Johannes Hahn) kazao je kako samo dostavljanje odgovora ne znači i dobijanje kandidatskog statusa. Istovremeno je upozorio da se retorika podjela ili bilo kakve inicijative koje ometaju put zemlje ka EU moraju izbjegavati. Upravo to pokazuje da potezi koje lideri u BiH povlače ne idu u skladu sa onim što se iskazuje pred međunarodnim zvaničnicima.\nNapetost i uslovljavanja sastavni su dio bh. političke scene koji govori o stvarnoj posvećenosti nekim drugim ciljevima, kaže analitičar Adnan Huskić.\n"Kad kažete jesu li političari u BiH posvećeni tome da idu u EU, velika većina, ako ne i svi, reći će da jesu, da je to strateški cilj BiH... Sa druge strane, uvijek ima ono ali – ali pod određenim uslovima, ali ne može se dirati ovo, ali neka se shvati da je to kompleksna država sa kompleksnim sistemom odlučivanja... Dakle, mi imamo situaciju da to što se deklarativno svodi na primaran ili strateški cilj on to nije – jedini strateški cilj u BiH je ostati na vlasti ili doći na vlast", ocjenjuje Huskić.\nHuskić tezu potkrepljuje time što napredak uslovljavaju bilo političkim funkcijama, bilo prihvatanjem ili neprihvatanjem određenih dokumenata, te što nema stvarnih reformi koje bi u praksi potkrijepile ono što se govori.\nSličnog je stava i analitičar Srećko Latal. Vlasti u BiH, kaže, nemaju niti jedan izgovor da ne rade, ali zato kreiraju atmosferu u kojoj je javnosti dovoljno to što su se zajedno pojavili i nisu izazvali incident.\n"Sve ove političke krize koje vidimo u posljednje vrijeme, sve je evidentnije da su one gotovo namjerno izazvane kako bi se skrenula pažnja javnosti u BiH sa puno bitnijih pitanja kao što je životni standard, zapošljavanje kao što su ekonomski, socijalni programi. Nema baš nikakvog razloga zbog kog to političke stranke koje su u procesu formiranja vlasti ne urade", navodi Latal.\nNa fabrikovanje kriza i zapaljivu retoriku upozorilo je nedavno i Vijeće za implementaciju mira u BiH. Pozvali su političare da se "suzdrže od daljih polarizirajućih poteza i retorike, te da se konstruktivno uključe u formiranje vlasti na svim nivoima kako bi zemlja krenula naprijed".\nIpak, još iz Brisela čule su se stare teze, poput one da nema formiranja vlasti bez prihvatanja Akcionog plana za članstvo u NATO (MAP), ili da zbog činjenice da je Bosna i Hercegovina kompleksna zemlja ne može se insistirati na individualnim pravima, već se moraju poštovati kolektiviteti, što se kosi i s praksom EU, ali i presudom Suda za ljudska prava u Strazburu.\nZemlja će ipak morati da se suoči s realnošću, ističu analitičari, te će političari morati prestati da pokušavaju u EU uvesti bosanska pravila, umjesto da prihvate ona Evropske unije, na šta je nedavno upozorio i specijalni izvjestilac Evropskog parlamenta za BiH Kristijan Dan Preda (Cristian).


B92\t14.08.2018 09:31\nNakon što je najavljeno da on želi da napusti klub, to je i potvrđeno time što se nije pojavio na okupljanju tima u ponedeljak, pred početak priprema za novu sezonu.\nS obzirom da Janković ima aktivan ugovor sa crveno-belima na još dve sezone, Zvezda je pokrenula disciplinski postupak protiv krilnog centra.\nU međuvremenu, poslednja poznata "adresa" na kojoj se Janković nalazio bio je Toronto, dok njegovi zastupnici pokušavaju da ga oslobode ugovora sa Zvezdom.\nIako je predsednik kluba Nebojša Čović objavio da su svi igrači iz prošle sezone dobili sav novac koji im je sledovao, Janković pokušava da raskine ugovor jer su plate kasnile nekoliko meseci.\nOsim toga, verovatno je i nezadovoljan minutažom koju bi dobio na Malom Kalemegdanu u predstojećoj sezoni, s obzirom da su u klub u međuvremenu stigli Muhamed Faje, Dušan Ristić, Majk Cirbes i Majkl Odžo, koji takođe igraju na pozicijama u reketu.\nU međuvremenu, rasplet ove priče čeka najveći rival Partizan koji je navodno zainteresovan za Jankovića, ali nije spreman da plati Zvezdi odštetu od oko 300.000 evra koliko traži Čović.\nSportski direktor crno-belih Nikola Lončar je uoči početka priprema Partizana najavio da klub traži još jedno pojačanje upravo na Jankovićevoj poziciji, a pošto ima dosta stranaca prioritet je igrač sa srpskim pasošem, ali nije komentarisao situaciju iz redova večitog rivala osim da je upozna s činjenicom da je nerazjašnjena.


Rast izvoza Srbije ove godine veći od 20 odsto?\nTekući deficit je od početka ove godine nastavio da se smanjuje, navela je guverner NBS Jorgovanka Tabaković\nGuverner Narodne banke Srbije Jorgovanka Tabaković saopštila je danas da centralna banka očekuje u ovoj godini rast izvoza robe i usluga od preko 20 odsto, čime bi on dostigao oko 27 milijardi evra.\nOna je na predstavljanju avgustovskog Izveštaja o inflaciji navela da od početka godine srpsku ekonomiju karakteriše znatno popravljanje spoljne neravnoteže.\nSve više i više: NBS podigla prognozu rasta Srbije na 6,5 odsto\n– Nakon što je prošle godine smanjen za više od jedne trećine, tekući deficit je od početka ove godine nastavio da se smanjuje i u prvoj polovini godine iznosio je svega 1,8 odsto bruto domaćeg proizvoda – rekla je Jorgovanka Tabaković.\nImajući u vidu takva kretanja, NBS je, prema njenim rečima, revidirala projekciju tekućeg deficita za ovu godinu sa 4,6 procenata na četiri odsto bruto domaćeg proizvoda, pri čemu rezultat u prvoj polovini godine pokazuje da je moguć i bolji ishod.\nNaglasila je takođe da je u Srbiji nastavljen snažan priliv stranih direktnih investicija, koji je u prvih šest meseci iznosio 1,73 milijarde evra, a kada se tome dodaju i podaci za jul i prvu dekadu avgusta, onda priliv SDI od početka godine iznosi gotovo 2,2 milijarde evra.\nU odnosu na prošlu godinu, priliv SDI je, kaže Tabaković, od januara do kraja jula povećan za 30 odsto.\nGuverner je dodala da su devizne rezerve, koje su rasle i tokom pandemijske 2020, od početka ove godine do kraja jula dostigle rekordnih 14,6 milijardi evra.\n– Od toga, 1,8 milijardi evra odnosi se na 36,7 tona zlata koje imamo u svojim trezorima. Naglašavam, u svojim trezorima, jer smo tokom prethodnih meseci uspeli da i poslednje preostale količine zlata u inostranstvu vratimo u zemlju – rekla je Tabaković.\nIstakla je da povoljnija kretanja od očekivanih beležimo i u javnim finansijama, gde je budžetski deficit u prvoj polovini godine bio znatno manji od projektovanog i iznosio 1,4 odsto BDP-a.\n– Takav rezultat ostavlja prostor za rast kapitalnih investicija države, koje su za prvih šest meseci povećane za blizu 15 procenata, dok bi njihov projektovani nivo na nivou godine mogao da premaši sedam odsto bruto domaćeg proizvoda – dodala je guverner.\nTakva kretanja u budžetu, ocenila je Tabaković, ukazuju na to da će javni dug sigurno ostati ispod mastriškog kriterijuma od 60 procenata BDP-a.\nizvoz robe i usluga Jorgovanka Tabaković rast izvoza Srbije


► Nemačka pozvala Rusiju da oslobodi demonstrante\n04.08.2019 | 18:29h ► 22:10h Berlin\nNemačka je danas pozvala Rusiju da oslobodi demonstrante koji su privedeni na protestnom skupu kojim su zahtevali učešće nezavisnih i opozicionih kandidata na septembarskim lokalnim izborima u Moskvi.\nMinistar spoljnih poslova Nemačke rekao je da "hapšenja nisu u skladu sa mirnim karakterom protesta, koji su se održavali protiv isključivanja kandidata".\nOn je dodao da Rusija krši međunarodnu obavezu da podrži mirne proteste i slobodu govora. On je rekao da Nemačka "očekuje brzo oslobađanje svih demonstranata" i uključivanje nezavisnih kandidata koji ispunjavaju uslove za izbore u glavnom gradu Rusije.\nFrancuska osudila hapšenja opozicionih demonstranata u Moskvi\nFrancuska je osudila hapšenja opozicionih demonstranata u Moskvi kao i "očigledno prekomernu upotrebu sile koja ih je okružila", saopštilo je danas ministarstvo spoljnih poslova te države.\nU saopštenju se navodi da je Pariz "ponovio privrženost slobodi izražavanja u svim njenim oblicima, uključujući slobodu da se protestuje i učestvovanje u slobodnim i transparentnim izborima".\nPariz "poziva Rusiju da bez odlaganja pusti pritvorenike i da se pridržava obaveza koje je na sebe preuzela kao član OEBS-a i Saveta Evrope", dodaje se u saopštenju.\nMinistarstvo je jučeašnje proteste na ulicama glavnog grada opisalo kao "mirne demonstracije".\nViše od 1.000 opozicionih demonstranata okupilo se danas u Minsku, u Belorusiji da protestuje zbog planirane veće integracije sa Rujsijom.\nPredsednik Belorusije Aleksandar Lukašenko danas je ponovio obećanje da njegova zemlja neće postati deo Rusije, pre ekonomskih razgovora s ruskim predsednikom Vladimirom Putinom ovog vikenda.


Studijska posjeta Odbora za ljudska prava i slobode Sloveniji - prvi dan\nutorak, 19 mart 2019 22:16\nPosjeta počela susretom sa ambasadorom Crne Gore u Republici Sloveniji\nStudijska posjeta članova Odbora za ljudska prava i slobode Republici Sloveniji počela je susretom sa ambasadorom Crne Gore u Republici Sloveniji Nj.E. prof. dr Vujicom Lazovićem u prostorijama Ambasade Crne Gore.\nAmbasador Lazović je informisao članove Odbora Momčila Martinovića i Mirsada Murića o društveno-političkoj situaciji u Republici Sloveniji i saradnji sa Crnom Gorom. Saopšteno je da je Slovenija u društveno-političkom i ekonomskom pogledu veoma uređena država na koju se treba ugledati, jer je u mnogim oblastima ispred drugih evropskih zemalja. Rast bruto-društvenog proizvoda u ovoj zemlji prošle godine iznosio je 4,6%, a stopa nezaposlenosti varira od grada do grada, mada ima gradova koji nemaju nezaposlenog stanovništva. U Sloveniji živi oko 5.000 građana koji su porijeklom iz Crne Gore, od čega je oko 3.000 registrovanih. Trenutno u Sloveniji studiraju 94 studenta iz Crne Gore, a Univerzitet u Ljubljani je na Šangajskoj listi među prvih 400 fakulteta, dok je Ekonomski fakultet u Ljubljani među prvih sto u Evropi. Na sastanku je bilo riječi i o političkim prilikama u Crnoj Gori, sa posebnim osvrtom na rad Skupštine Crne Gore i njenih radnih tijela.\nNakon sastanka sa ambasadorom Lazovićem članovi Odbora su obišli prostorije Ambasade koja je u vlasništvu Crne Gore od 2007. godine i uvjerili se da je riječ o reprezentativnom zdanju, smještenom na dobroj lokaciji što doprinosi kvalitetnijoj i lakšoj komunikaciji sa nadležnim institucijama Republike Slovenije, ali i sa predstavnicima crnogorskih udruženja i svih Crnogoraca koji žive ili borave u toj državi.\nPrvog dana studijske posjete upriličen je i sastanak sa počasnim konzulom Crne Gore Vojislavom Kovačem i predsjednicima devet crnogorskih udruženja u Republici Sloveniji: Zavičajno društvo Plavljana i Gusinjana „Izvor“- Kranj, Crnogorsko kulturno, prosvjetno i sportsko društvo „Morača“ -Kranj, Društvo slovenačko-crnogorskog prijateljstva, Crnogorsko društvo „Crna Gora“ Ljubljana, Crnogorsko društvo „Montenegro“ Ljubljana, Društvo Crnogoraca i prijatelja Crne Gore „Montenegro“-Maribor, Kulturno-sportsko društvo „Montenegro Bihor“-Jesenice, Crnogorsko akademsko društvo „Luča“ i Savez crnogorskih društava Slovenije.\nPočasni konzul Vojislav Kovač, koji u Sloveniji živi već 32 godine je izrazio zahvalnost poslanicima zbog iniciranja sastanka sa dijasporom naglašavajući da cijeni što brinu o „drugoj Crnoj Gori“ koja je van Crne Gore. Saopštio je da Crnogorci, odnosno ljudi porijeklom iz Crne Gore žive u Sloveniji bez problema, jer je Slovenija za njih nešto između kuće i inostranstva. Po riječima počasnog konzula Kovača, crnogorska dijaspora u Sloveniji je dobro organizovana, a njegova saradnja sa Ambasadom Crne Gore u Republici Sloveniji i udruženjima Crnogoraca je veoma dobra. Konzulat podržava gotovo sve projekte koji doprinose uspješnoj promociji Crne Gore, što je počasni konzul u dosadašnjem periodu uglavnom sam finansirao. Posebno se izdvaja podizanje spomenika Petru II Petroviću Njegošu u Ljubljani 2014. godine, povodom 200 godina od njegovog rođenja i podizanje spomenika slovenačkom pjesniku Franc Prešernu i otvaranje Prešernovog parka u Podgorici u junu prošle godine. Apelovao je na državu maticu da se više posveti „drugoj Crnoj Gori koja je u inostranstvu“.\nPredsjednici crnogorskih udruženja su upoznali poslanike sa osnivanjem, djelovanjem, članstvom i ključnim aktivnostima usmjerenim na očuvanje crnogorske kulture, jezika i tradicije, odnosno svega što daje pečat crnogorskom identitetu. Sva društva su multikonfesionalna i multinacionalna, uz nastojanje da ne budu politički “inficirana” jer ih veže ista nit- ljubav prema Crnoj Gori. Takođe, informisali su i o izazovima i problemima sa kojima se suočavaju.\nPredsjednik Zavičajnog društva Plava i Gusinja “Izvor” Skender Bajrović je saopštio da ovo društvo već 26 godina djeluje na promociji kulturnih aktivnosti, organizovanju književnih i likovnih manifestacija u cilju povezivanja Slovenije i Crne Gore. Društvo je do sada izdalo 68 brojeva časopisa “Izvor”, obezbijedili su prevođenje knjige “Davidova zvijezda” akademika Zuvdije Hodžića na slovenački jezik, a u oktobru 2018. upriličili omaž pjesniku Mladenu Lomparu.\nSreten Ostojić, predsjednik Crnogorskog akademskog društva “Luča” koje okuplja akademske građane posvećene očuvanju kulturnog identiteta Crnogoraca je istakao da imaju dva cilja: da sačuvaju i uzgajaju crnogorski identitet i da sačuvaju Njegoševa djela.\nPredsjednik Crnogorskog kulturnog, prosvjetnog i sportskog društva “Morača” koje postoji 21 godinu, Čedo Đukanović je informisao o aktivnostima usmjerenim na očuvanje crnogorske kulture i običaja, sa posebnim akcentom na folklor.\nDijana Pajković Medved, predsjednica Društva Crnogoraca i prijatelja Crne Gore „Montenegro“ iz Maribora je informisala o aktivnostima koje se prvenstveno odnose na očuvanje crnogorskog jezika i književnosti, navodeći da su u prethodnom periodu ugostili prof. dr Milorada Nikčevića, osnivača Fakulteta za crnogorski jezik na Cetinju i Milorada Popovića, dobitnika Njegoševe nagrade.\nPredsjednik Saveza crnogorskih društava Slovenije Veselin Lakić ističe da je najvažnije zakonsko regulisanje pravnog statusa nacionalnih zajednica u Republici Sloveniji na čemu rade punih 17 godina. Tek kada Ustavom i zakonom budu definisana prava i obaveze nacionalnih zajednica iz bivših jugoslovenskih država moći će kvalitetnije da ostvaruju svoja prava.\nZoran Laketić, predsjednik Crnogorskog društva „Crna Gora“ je informisao da već 12 godina organizuju proslave Dana nezavisnosti Crne Gore, a Nenad Martinović, predsjednik Društva Crnogoraca i prijatelja Crne Gore „Montenegro“ iz Ljubljane je saopštio da njihove aktivnosti podrazumijevaju organizaciju literarnih večeri na kojima se promoviše crnogorska književnost. Velimir Bijelić, predsjednik Slovenačko-crnogorskog prijateljstva i Šeki Agović Bihorac, predsjednik Kulturno sportskog društva „Montenegro Bihor“-Jesenice su informisali o njihovim aktivnostima usmjerenim na povezivanje dvije države kroz sport i planinarenje, što doprinosi i promociji turističkog potencijala.\nSvi predsjednici društava su saglasni da bi udruženja Crnogoraca u svim državama trebalo više povezati i uspostaviti kvalitetnije kontakte i odnose sa Crnom Gorom kako bi se dogovarale i realizovale konkretne aktivnosti. Takođe, potrebno je utvrditi koja udruženja rade i realizuju projekte usmjerene na očuvanje crnogorskog identiteta, a koja su od njih na papiru registrovana. Važno je i da se što prije završi postupak izbora kandidata za članove Savjeta za saradnju sa dijasporom-iseljenicima iz reda predstavnika dijaspore-iseljenika. Jedinstveni su u stavu da više aktivnosti treba usmjeriti na animiranje mladih ljudi kako bi se uključili u udruženja, čime bi njihova djeca i unučad koji su uglavnom rođeni Slovenci nastavili sa aktivnostima na očuvanju crnogorskog identiteta, kulture i tradicije. Ocijenjeno je da u narednom periodu više napora treba usmjeriti na razmjenu studenata, ali i učenika osnovnih i srednjih škola iz Crne Gore i Slovenije. Takođe, ukazali su na određene probleme u vezi sa državljanstvom s obzirom da njihova djeca ne mogu da dobiju dvojna državljanstva. Saopštili su da određene pravno-procesne postupke u Crnoj Gori završavaju uz pomoć iseljeničkih knjižica koje se izdaju shodno Zakonu o saradnji Crne Gore sa dijasporom-iseljenicima iz 2018. godine.\nSvi predsjednici crnogorskih udruženja u Republici Sloveniji su jednoglasni u mišljenju da bi otvaranje Crnogorskog kulturnog centra u Ljubljani bilo od izuzetne važnosti za njihove dalje aktivnosti, jer bi doprinijelo većem zbližavanju, osjećaju pripadnosti, boljoj koordinaciji među udruženjima i omogućilo bi im zajedničku realizaciju brojnih aktivnosti. Ta ideja pokrenuta prije više godina, podržana od prethodnog ambasadora Crne Gore u Republici Sloveniji, dr Miomira Mugoše, nije realizovana, jer je pomoć Crne Gore neophodna. Bili bi izuzetno zahvalni ukoliko bi članovi Odbora za ljudska prava i slobode, u saradnji sa Ambasadom Crne Gore u Ljubljani, Ministarstvom kulture, Ministarstvom vanjskih poslova, Upravom za dijasporu i svim drugim relevantim institucijama doprinijeli realizaciji ove ideje.\nPoslanik Momčilo Martinović je izrazio posebno zadovoljstvo susretom sa predstavnicima crnogorske dijaspore i uputio im pohvale zbog impresivnih rezultata tokom proteklih dvadesetak godina i istrajnosti na očuvanju crnogorskog identiteta. Prilikom razmatranja Predloga zakona o saradnji Crne Gore sa dijasporom-iseljenicima procijenjeno je da ima jedna i po „Crna Gora van Crne Gore“, ali, takođe i ocijenio da u Crnoj Gori nije dovoljno urađeno na povezivanju matice i dijaspore. Zbog činjenice na koju je ukazao ambasador Lazović da gotovo sva saradnja dijaspore sa maticom se najbolje odvija sa Vojislavom Kovačem i preko Konzulata, što je i Ambasadi olakšalo posao, izrazio je posebnu zahvalnost počasnom konzulu Kovaču na tako bezrezervnom angažovanju. Izrazio je spremnost da, u skladu sa nadležnostima Skupštine i u saradnji sa predstavnicima drugih relevantnih institucija, Ministarstvom kulture, Ministarstvom prosvjete, Upravom za dijasporu- odnedavno samostalnim organom preko koga bi stavovi dijaspore trebalo da se prenose matici i Zajednicom opština doprinese rješavanju problema na koje su ukazali predstavnici crnogorske dijaspore. Posebno će se založiti za otvaranje Crnogorskog kulturnog centra u Ljubljani, jer je to interes svih Crnogoraca koji žive u Sloveniji, ali i države Crne Gore.\nPoslanik Mirsad Murić je izrazio zadovoljstvo zbog dolaska predstavnika gotovo svih crnogorskih društava i njihove dobre međusobne saradnje, a naročito zbog njegovanja multikonfesionalnih i multikulturalnih vrijednosti, što nameće pozitivan zaključak o bilo kom od ovih društava. Na osnovu dobijenih informacija, njegov utisak je da je omladina malo uključena u rad društava zbog čega bi trebalo razraditi koncepciju kojom bi se više pažnje poklonilo okupljanju omladine, potomaka Crnogoraca kojima bi prenijeli saznanja o porijeklu. Ocjenjuje pozitivnim što nacionalne manjine ne ističu svoju nacionalnost, već svoje porijeklo. Unapređenju odnosa sa dijasporom može se doprinijeti kroz brojne kulturološke projekte.\nAmbasador Lazović je istakao da ima dosta delegacija koje svake sedmice dolaze iz Crne Gore, međutim za zainteresovanost poslanika, članova Odbora za ljudska prava i slobode za probleme dijaspore u Sloveniji izražava posebnu zahvalnost.\nSusret sa ambasadorom i predstavnicima crnogorske dijaspore organizovan prvog dana studijske posjete ocijenjen je pozitivnim, jer su na ovim sastancima dobijene značajne informacije koje će članovi Delegacije Odbora iskoristiti u predstojećim razgovorima sa predstavnicima institucija nadležnih za ljudska prava i manjinsku politiku u Republici Sloveniji.\nPosjeta se nastavlja sjutra kada će članovi Odbora za ljudska prava i slobode posjetiti Ministarstvo kulture - Službu za kulturne raznolikosti i ljudska prava i Biro za vjerske zajednice.


Japan: Panika zbog greške u merenju\nRadnici u nuklearnoj elektrani Fukušima Daići\nU pogledu oštećene nuklearne elektrane na severoistoku Japana, danas je vladala konfuzija, jer su radnici evakuisani iz reaktora pošto je u vodi koja se sakupila u kućištu turbine izmeren opasno visok nivo radijacije.\nPortparol elektrane Fukušima-Daiči je najpre saopštio novinarima da se radijacija povećala 10 miliona puta u odnosu na normalni nivo, što je nateralo radnike da pobegnu iz pogona. Vlasti su kasnije objasnile da saopšteni rezultati nisu tačni i da se vrše nova merenja. Nadležni su saopštili i da je izmeren povećan nivo radiokativnog joda u vodi Pacifičkog okeana, na daljini od 300 metara od elektrane.\nAgencija za nuklearnu bezbednost je saopštila da pola litra vode sadrži količinu radijacije kojoj osoba može da bude izložena bez posledica godinu dana. Međutim, nadležni iz agencije su objasnili da će okean brzo da razredi najveće zagađenje i da nema neposredne opasnosti za život u moru ili bezbednost morske hrane. Zagađena morska voda je najnoviji znak da se radijacija iz elektrane širi. Povećan nivo radioakativnih materija je tokom proteklih dana izmeren u vodovodu u Tokiju i na okolnim područjima.\nRadijacija je utvrđena u povrću i mleku sa farmi oko Fukušime, što je nateralno neke zemlje da zabrane uvoz hrane iz tog regiona. U toku je dreniranje bazena radioaktivne vode koji su se zadržali u reaktorskim objektima, pošto su dva radnika smeštena u bolnicu sa radioaktivnim opekotinama od zagađene vode. Nadležni u elektrani kažu da i dalje ne znaju izvor radioaktivnosti u vodi. Glavni sekretar Japanske vlade, Jukio Edano, danas je izjavio da radioaktivna voda „gotovo sigurno“ curi iz jezgra reaktora.


LIDERI IRANSKIH KURDA BORAVILI U SAD-u: Ugostio ih 'Londonski centar za istraživanje politike' koji djeluje u New Yorku - GlobalCir\nMustafa Hidžri, šef Kurdistanske demokratske partije Irana (KDPI), boravio je u Vašingtonu i Njujorku od 11. do 17. juna kako bi razgovarao o situaciji u Iranu sa zvaničnicima Stejt departmenta i kongresmenima.\nVeliki broj sastanaka u raznim istraživačkim centrima signalizira ponovno interesovanje SAD-a za kurdske pobunjeničke grupe koje se bore protiv Islamske revolucionarne garde (IRGC) u planinskim regionima zapadnog Irana.\n“Za razliku od prethodnih sastanaka na kojima se razgovaralo uglavnom o pitanjima ljudskih prava, najnoviji sastanci održani su po nekim važnim političkim pitanjima koja utiču na Iran i ulogu KDPI-a. Američki zvaničnici htjeli su da razumiju zahtjeve kurdskog naroda”, saopšteno je na zvaničnoj internet stranici KDPI-a.\nHidžri i drugi kurdski zvaničnici posetili su i Londonski centar za istraživanje politike, koji se nalazi u Njujorku i koji je značajno uticao na bliskoistočnu politiku Donalda Trampa. “Moramo preduzeti odlučnu akciju, ali pitanje je kako? Razgovarajući sa kurdskim vođama koji vode iransku opoziciju, trebalo bi da pokušamo da sprovedemo promjene u rukovodstvu ove zemlje “, rekao je Eli M. Gold, potpredsjednik Londonskog centra.


Nuspojave hehioterapija -\nNuspojave onkoloških terapija su ono što prati mnoge onkološke pacijente. Ne samo hemoterapija, već i radioterapija, sadrže niz komplikacija: razvoj opštih toksičnih pojava usled oštećenja jetre, razvoj anemije i sklonosti ka krvarenju usled oštećenja moždine, visoka osetljivost na infekcije zbog oslabljenog imunog sistema… Pri tome, zbog pojave velikog broja slobodnih radikala u organizmu, koji izazivaju toksične efekte, stradaju svi organi i tkiva, pre svega – nervni sistem.\nNarušena homeostaza imunog sistema može dovesti do potencijalno fatalnih infekcija. Iako bolesnici redovo peru svoje ruke, održavaju higijenu tela, izbegavaju bolesne ljude i preduzimaju druge mere zaštite, oko 85% infekcija se spontano javlja koje su izazvane mikroorganizamima iz stomaka ili kože bolesnika. Ove infekcije se mogu manifestovati kao sistemske infekcije (poput sepse), ili kao lokalizovane infekcije (kao što je herpes zoster). Ponekad, se hemoterapija mora odložiti zbog toga što je imuni sistem potisnut i na kritično niskom nivou.\nViše o nuspojavama hemioterapije pročitajte ovde…


11 Maj 2022 - 21:47 Noviteti Link\nNovi SUV luksuznih performansi Range Rover Sport izbegao je opasan pad i prkosio vodenoj bujici kako bi stigao na svoju globalnu premijeru sa prvom u svetu demonstracijom dinamičkih sposobnosti\nU toku istorijskog uspona Novi Range Rover Sport odoleva nagloj bujici vode koja teče niz rampu brane Karahnjukar – najveće te vrste na svetu – brzinom od 750 tona u minuti. Rizik od gubitka vučne sile značio bi poniranje niz opasan pad od 90 metara u podnožju prelivnika brane do dna doline ispod njega.\nUspešan uspon na prelivnik brane prvi put je prikazan na ekskluzivnom događaju u Jaguar Land Roverovom Centru za kreaciju naprednih proizvoda u Gejdonu, UK. Službena vozačica – kaskaderka iz filmova o Džemsu Bondu Džesika Hokins bila je za upravljačem dok je Novi Range Rover Sport demonstrirao svoju snagu, vučnu silu, performanse i staloženost, dovršivši poslednji u nizu izazova za luksuzni Land Roverov SUV visokih performansi. Prethodna dostignuća uključuju rekordni uspon na vrh Pajks Pik, prvi zabeleženi prelazak pustinje Rub el Hali („Prazan prostor“) na Arapskom poluostrvu i prvi uspon uz 999 stepenica do Nebeskih vrata u Kini 2018. godine.\nNik Kolins, izvršni direktor za programe vozila, Jaguar Land Rover, izjavio je: “Land Roverova revolucionarna arhitektura MLA-Flex i najnoviji sistemi šasije objedinjeni su kako bi u Range Rover Sportu isporučili najviše nivoe dinamičnosti koje smo ikada videli. Kontrola integrisane šasije upravlja opsežnim paketom inovacija, i koordiniše sve: od najnovijeg sistema vazdušne suspenzije sa promenljivim volumenom do našeg elektronskog aktivnog upravljanja diferencijalom Dynamic Response Pro. Rezultat toga je najzanimljiviji i najuzbudljiviji Range Rover Sport ikada.”


REAKCIJE Zastupnik u Parlamentu BiH pozvao da reagiraju Tužilaštvo i OHR\nOsmanović:Poziv nadležnima da reagiraju\n- Zastrašujuće je slušati da predsjedavajući Predsjedništva BiH Milorad Dodik upućuje takve poruke da se obuku uniforme Vojske RS, nakon što je Haški tribunal presudio da su upravo ta vojska i MUP RS počinili genocid u Srebrenici, etničko čišćenje i progon nesrpskog stanovništva na cijelom prostoru entiteta koji se zove Republika Srpska. To je prizivanje zastrašujuće prošlosti u kojoj je počinjen genocid i očigledno je da Dodik ne želi da se suoči s istinom, prije svega s presudama najviše pravosudne instance kao što su Haški sud i Međunarodni krivični sud. Stoga smatram i pozivam Tužilaštvo BiH i OHR da reagiraju i da Ured visokog predstavnika konačno povuče poteze, jer ove poruke ne mogu donijeti ništa dobro – naglasio je Osmanović.\n- Izjava gospodina Vulina da RS nema vojsku, ali da je ima srpski narod, ima prijeteću notu. Poručujem i podsjećam gospodina Vulina da je presuda Međunarodnog suda pravde u Hagu potvrdila da Srbija nije ništa učinila da spriječi genocid, odnosno znamo da je učinjena agresija na BiH, da je upravo ta vojska na koju se on poziva učestvovala u etničkom čišćenju i genocidu na prostoru entiteta RS - zaključio je Osmanović.\nAdil Osmanović Milorad Dodik Aleksandar Vulin OHR Vojska Uniforme


Zbog “bosanskog Hanibala” u banjalučkoj bolnici bilo vanredno stanje - mojusk.ba\nAli, kako je potvrđeno i Univerzitetsko kliničkog centra RS, Kotoran je otpušten iz bolnice, javlja Dnevni avaz.\nNaoružani policajci Iz bolnice nam nisu mogli kazati, da li Kotoran vraćen u zatvor ili je, pak, premješten, u neku drugu bolnicu. Dok je Kotaran bio u banjalučkoj bolnici, u UKC RS je vladala vanredna situacija, a Kotarana su čuvali do zuba naoružani članovi Jedinice za podršku MUP-a RS.\nKotaran već godinama ima problema s nogom, što je bilo vidljivo i tokom suđenja prije više od 10 godina kada je nosio štake.\nSada je opet došlo do infekcije koja može prouzrokovati ozbiljne zdravstvene probleme, ispričao je novinarima izvor blizak pravosuđu RS.


RTS :: Dve medalje za Srbiju u Minhenu: Mikecu zlato, Stefanoviću srebro\nOstali sportovi Dve medalje za Srbiju u Minhenu: Mikecu zlato, Stefanoviću srebro\npetak, 24. jan 2020, 19:45 -> 19:53\nIzvor: RTS, serbianshooting.rs\nDve medalje za Srbiju u Minhenu: Mikecu zlato, Stefanoviću srebro\nSrpski strelci Damir Mikec i Milutin Stefanović osvojili su zlatnu i srebrnu medalju prvog dana seniorskih takmičenja na „H end N kupu“ u Minhenu, najkvalitetnijeg mitinga vazdušnim oružjem na svetu. Damir Mikec je bio prvi u nadmetanju vazdušnim pištoljem, a Milutin Stefanović je osvojio srebro u takmičenju vazdušnom puškom.\nVeliku borbu za zlato u finalnom nadmetanju muškaraca pištoljem vodila su dvojica aktuelnih vicešampiona - Damir Mikec, osvajač srebra na poslednjem Evropskom prvenstvu, i Rus Artem Černousov , viceprvak sa šampionata planete 2018.\nMikec je vodio većim delom finala, ali u završnici je Černousov preuzeo čelnu poziciju. Ipak, poslednjim, 24. hicem, Mikec se vratio na vrh i osvojio zlato sa minimalnim 0,1 krugom više od ruskog strelca.\nI finale muškaraca puškom je odlučeno u poslednjoj seriji. Pred 24. hitac na čelu je bio naš Milutin Stefanović sa 0,3 kruga prednosti ispred olimpijskog vicešampiona Sergeja Kuliša (Ukrajina). Ukrajinac je poslednjom dijabolom bio znato precizniji, prestigao Stefanovića i osvojio zlato.\nOd ostalih naših takmičara, najuspešnija je bila Zorana Arunović, koja je zauzela 13. mesto u takmičenju pištoljem za dame. Od plasmana u finale delio ju je jedan krug.\n(petak, 24. jan 2020, 20:21) - wertus [neregistrovani]\nSve čestitke našim strelcima!!!\nOlimpijske igre u Tokiju, ovako će izgledati Japanci\nMajstorije sa fudbalskom loptom na stolu za stoni tenis\nUdovičić se sastao sa ambasadorkom Kine\nBorovčanin: Istorijski događaj za Srbiju i srpski boks


SSP: Kao što su Šešelj i Vučić služili Miloševiću, Miša Vacić služi Vučiću - Glas Šumadije\nNaslovna > Politika > SSP: Kao što su Šešelj i Vučić služili Miloševiću, Miša Vacić služi Vučiću\nSSP: Kao što su Šešelj i Vučić služili Miloševiću, Miša Vacić služi Vučiću\n10/10/2020 10/10/2020 643Ostavi komentar na SSP: Kao što su Šešelj i Vučić služili Miloševiću, Miša Vacić služi Vučiću\nPovodom najnovijeg divljanja takozvanog “ šefa srpske desnice“ Miše Vacića u Centru za kulturnu dekontaminaciju, Stranka slobode i pravde naglašava da sve što radi, Vacić radi po nalogu Aleksandra Vučića, uz podršku policije i organizovanih kriminalnih grupa koje su pod kontrolom režima.\nKao što su nekada Šešelj i Vučić služili Miloševiću kao strašila za pristojan svet i međunarodnu zajednicu, danas takvu ulogu za Vučićeve potrebe ima Miša Vacić. Njemu je od režima dodeljen zadatak da glumi nekadašnje radikale, da bi se lažno predstavilo da ne postoje pravi radikali iz Srpske napredne stranke, koji svakodnevno stvaraju opasnu atmosferu straha, linča i progona svih koji drugačije misle.\nVačićev sinoćni upad u Centar za kulturnu dekontaminaciju samo je jedna u nizu akcija režima koje izazivaju uznemirenje javnosti i pristojnih građana koji su navikli na miran život u kome se ljudi međusobno uvažavaju. Beograd je uvek bio i ponovo će biti kosmopolitski, evropski grad u kome mora biti mesta za sve ljude koji imaju različita mišljenja, u kome mora biti prostora za najrazličitije kulturne događaje koje ne sme sprečavati i ugrožavati niko, pa ni Vučić i njegovi najamnici.\nTagovi: Miša Vacić Srpska desnica Stranka slobode i pravde\nKragujevačka policija zaplenila više od 12 kilograma marihuane\nU Šumadiji još osmoro novozaraženih virusom korona


Dodik: Srpska spremna na konstruktivan dogovor | Republika Srpska\nNaslovna Vijesti Dodik: Srpska spremna na konstruktivan dogovor\nDodik: Srpska spremna na konstruktivan dogovor\nPredsjednik Republike Srpske Milorad Dodik poručio je da Srpska daje značajan doprinos kada je riječ o evropskim integracijama, posredstvom odgovorne politike i u okviru ustavne pozicije, te da je spremna na konstruktivni dogovor u okviru pravosuđa.\nDodik je naglasio da Srpska smatra da pravosuđe na nivou BiH trenutno nije u skladu sa Ustavom, zbog čega su potrebni ozbiljni razgovori da bi se dovelo u okvire vladavine prava i pravne države.\nOn je objasnio da je nemoguće imati pravnu državu sa sudovima koji nemaju ustavni osnov.\n„Smatramo da će se kroz razgovore u kojima učestvuje i EU, koja je stajala iza prethodnih reformi u pravosuđu, doći do opšteprihvatljivih rješenja i usaglašenih sa osnovnim aktom zemlje“, rekao je Dodik.\nNa ceremoniji otvaranja nove zgrade Osnovnog suda u Banjaluci, te završetka rekonstrukcije i nadogradnje zgrade banjalučkog Okružnog suda, Dodik je poručio da je Srpska posvećena jačanju vladavine prava i da podržava nezavisno pravosuđe.\n„Republika Srpska ne vrši nikakve političke niti druge uticaje na ovakve institucije, ali traži odgovornost zaposlenih kada je riječ o efikasnosti. To se ne svodi samo na broj riješenih predmeta, već i na pomoć u pravljenju dobrih zakona, koji će biti konzistentni i primjenjivi“, naglasio je Dodik.\nOn je čestitao na realizaciji uspješnog projekta koji je ostvaren uz pomoć EU i Vlade Srpske, te zahvalio šefu Delegacije EU u BiH Lars Gunar Vikemarku na finansijskoj podršci.\n„Vjerujemo da Republika Srpska opravdava takve angažmane i sredstva EU i da ćemo nastaviti zajedno da radimo na pitanjima evropskih integracija i onoga što je važno, ili smatramo da jeste važno, za Srpsku“, rekao je Dodik.\nNapominjući da će bolji uslovi doprinijeti i boljim rezultatima ovih institucija, predsjednik Srpske je zaposlenima poželio uspješan rad, uz poruku da sudovi moraju biti efikasni i pravični, da ostvaruju opštedruštvenu ulogu koja podrazumijeva da su sudovi mjesto prava i pravde.


28.12.2017 posted by: RADIOSRB\nU bazi Kfora u Prištini održan je multietnički novogodišnji koncert, muzičkih škola “Prenk Jakova” i “Stevan Hristić”. Učenici ovih škola pripremili su bogat muzički program, a njihovi nastavnici, roditelji kao i veliki broj pripadnika Kfora su uživali u različitim delima poznatih kompozitora.\nKomandat Kfora general-major Salvatore Kuoći zahvalio se deci na uložen trud i dodao da ovaj koncert dokazuje da muzika ne poznaje granice i da samo kroz uzajamnu posvećenost i saradnju možemo\nizgraditi svetliju budućnost za sve nas.\n„Veliko mi je zadovoljstvo da budem domaćin ovogodišnjeg prazničnog koncerta, koji je simbol zahvalnosti muzičkih škola "Prenk Jakova" i "Stevan Hristić" prema međunarodnoj porodici Kfora i zaista mi je drago da se ovako veliki broj dece, zajedno sa njihovim roditeljima i nastavnicima, okupio večeras ovde. Prvo bih želeo da se zahvalim deci koja će nas večeras zabavljati svojom pesmom i izvođenjima na različitim muzičkim instrumentima. Znam da je uloženo mnogo nedelja vežbanja i proba kako bi ovaj koncert bio uspešan, i zato bih se zahvalio našim mladim umetnicima i njihovim nastavnicima. Želeo bih da se zahvalim radio KFOR-u i svima koji su bili zaduženi za planiranje i organizovanje ovog događaja.”\nUčenici muzičke škole "Stevan Hristić" rado su se odazvali pozivu KFOR-a da budu deo novogodišnjeg koncerta, i izrazili su zadovoljstvo zbog učestvovanja na ovakvom događaju.\nMarija Vulić, učenik muzičke škole "Stevan Hristić" predstavila se publici delom W. Popp-a i za K4 radio kaže:\n“Danas smo u prilici da saznamo više o drugim kulturama, jeziku i navikama i steknemo nova prijateljstva kroz muziku. Pravo je zadovoljstvo prisustvovati jednom ovakvom događaju.”\nDirektori su zadovoljni koncertom koji su đaci njihovih škola izveli.\n"Ovo je prvi put da učestvujemo zajedno sa učenicima prištinske škole i nama je velika čast i zadovoljstvo zbog toga, i nadam se da ćemo nastaviti ovakvo druženje. Kao i uvek poruka bi bila da muzika spaja i da muzika ne poznaje granice", rekao je Ivan Jovanović, direktor muzičke škole “Stevan Hristic”.\nPublika je mlade umetnike nagradila velikim aplauzom a komandat Kfora general-major Salvatore Kuoći je deci poklonio novogodišnje paketiće i čestitao predstojeću Novu Godinu.


Evo kad može da se očekuje početak i završetak savremenog puta sa 4 trake iz Zrenjanina do Novog Sada i Beograda - RTV Santos\nEvo kad može da se očekuje početak i završetak savremenog puta sa 4 trake iz Zrenjanina do Novog Sada i Beograda\nPredsednik Pokrajinske vlade AP Vojvodine, Igor Mirović, posetio je kompaniju“Dafar“ i tom prilikom odgovorio na pitanje novinara kad će se izgraditi brza saobraćajnica sa 4 trake od Zrenjanina do Beograda i Novog Sada.\n„To je mukotrpan posao i niko ne treba da očekuje da ćemo za 6 meseci ili godinu dana imati spremnu projektnu dokumentaciju. Ovo se radi prvi put u istoriji. Dakle, prvi put u istoriji projektujemo 4 trake od Novog Sada do Zrenjanina i od Zrenjanina do Beograda, za to je potrebno vreme. U narednih godinu i po, dve, možda i nešto duže moraćemo da izvedemo pre svega sve neophodne studije, da isprojektujemo celu trasu, istakao je Igor Mirović.\nMoraće da se reše imovinski odnosi na određenim delovima trase da bi se dobila građevinska dozvola, a tad će se rešiti prvi deo problema. Tad će se tražiti finansijeri, rečeno je tom prilikom.\n„Verujte mi ako budemo uporni i ako u narednih nekoliko godina u kontinuitetu budemo radili taj posao, videćemo rezultate pred nama. Opredelili smo se da značajna sredstva izdvojimo za taj projekat, jer smatramo da banatske opštine, Zrenjanin i ne samo Zrenjanin zaslužuju bolju infrastrukturu, pre svega u cilju da se privlače domaće i strane kompanije i da intenzivnije razvijamo ovaj deo zemlje“, zaključio je premijer Vojvodine.\nPrethodnoUhapšene osobe nakon pljačke benzinske pumpe\nSledećePredsednik Pokrajinske vlade Igor Mirović pustio u rad postrojenje za prečišćavanje otpadnih voda u kožari „Dafar“


projektne reference - STASTO Automation\nProjekti donose sa sobom nove mogućnosti i izazove i istovremeno dosledno zahtevaju inovativna rešenja. To je dodeljivanje zadataka koji su uključeni u ove projekte kojima se definišu faktori za nas.\n„"Naša efikasnost govori za sebe…"“\nU ovim proizvodnim postrojenjima proizvode se plastične cevi za otpadnu vodu sa prečnikom od 300 do 3000 mm.\nNaš zadatak je bio da se analiziraju proizvodne linije tehnički, za poboljšanje i standardiziranje koliko je to moguće.\nAlati za rotirajuće mašine bušenje i glodalice zahtevaju kontinuirano hlađenje tokom celog procesa rada.\nZa ovo rashladno snabdevanje multifunkcionalnih rotirajućih mašina za bušenje i glodalice odgovarajući ventili su neophodni.\nDa bi se postigao kvalitetan papir, razni aditivi moraju se meriti sa velikom preciznošću do pulpe.\nBiogas postrojenja služi kao proizvodnja bioplina iz biomase. Cisterna i postrojenje silaže fermentirano u tim sistemima, rezultirajući plin se koristi u blok-tipu termoelektrane za proizvodnju toplotne i električne energije.\nDa bi se garantovala funkcija mašine za duvanje ambalaže, potrebno je razraditi komprimovani vazduh, rashladjenje sistema vode i odgovarajuće cevi ovih sistema.\nSTASTO pozicionira sebe kao samostalnu industrijsku dodatnu-vrednost-nivoa\nSTASTO kupac želi da postavi kontrolu svog elektro-pneumatskog operacionog sistema centralno i jasno. U surovom okruženju uslovi su ispunjeni, kontrola mora da bude zaštićena u svom najboljem izdanju.


Rada prije smrti optužila porodicu za smrt pjevačice | BN\nRada je javnosti postala poznata nekoliko meseci posle smrti Jelene Marjanović, a u petak je preminula.\nZabava 08.09.2021 | 13:40\nRada je javnosti postala poznata nekoliko meseci posle smrti Jelene Marjanović, jer je iznela u medije prepisku između nje i Zorana Marjanovića. Kada su je pitali zbog čega se dopisivala sa njim, obrazložila je da joj je bilo stalo da razotkrije prave ubice pevačice.\nMatićeva je tvrdila da iza ubistva stoji porodica Marjanović, sa Zoranovom majkom na čelu, a da je motiv ubistva ritualne prirode,\n"Radi se o žrtvovanju u sektaške svrhe i to baš 3. aprila i sa 33 udarca kamenom, jer je to dan kad je umro Isus Hrist i broj godina koje je imao kada je umro", navodila je Rada Matić.\nRada je navodila da je sama odlučila da razotkrije Zorana. On je, kako se ispostavilo, s Radom razmenio na hiljade eksplicitnih poruka i time pokazao da nije ucveljeni udovac. Međutim, i Radina pojava i tvrdnje nisu mogli, a da a da ne budu sumnjivi.\nTvrdila je da nije imala nameru da bude sa Zoranom, ali mu je nakon što su uspostavili kontakt preko Fejsbuk grupe podrške porodici, slala poruke sa sve eksplicitnijim fotografijama. Ubrzo je prešla u ulogu detektivk, pa je, kako tvrdi, u nameri da pomogne u rešavanju slučaja pozvala policiju i prosledila im poruke koje je razmenjivala sa Zoranom.\n"Oni sugurno nisu prisluškivali njegov telefon. Kada sam im poslala poruke, bili su šokirani i tražili su da odmah dođem u Beograd. Nisu mogli da organizuju pratnju za moj i Zoranov sastanak, pa su mi predložili da se vratim u Beč i nastavim da se dopisujem s njim", rekla je Rada u jednoj emisiji.\nTvrdila je da joj je teško da poveruje da se ne prisluškuje telefon osobe koja je bila prva među osumnjičenima. Tvrdila je i da je nemoguće da nadležni nisu uspeli da organizuju "tajnu pratnju” za sastanak nje i Zorana, koji bi mogao da im razreši trenutno najvažniji slučaj.\nNaglašavala je da je ljuta jer je "policija uskoro deo njene prepiske iskoristila da isprovocira Zorana i pustila to u medije”, ali sa slikom druge žene i drugim identitetom, navodeći da je reč o prostitutki iz Beča. Tada je Rada sama pustila kompletnu prepisku u javnost.\nNakon uloge inspektorke, Rada je na TV-u podigla sebi nivo na ulogu tužioca i sudije. Marjanoviće je optužila da znaju ko je ubio Jelenu, da su gledali Jelenino ubistvo, da joj je Zoranov otac Vladimir takođe slao erotske poruke, da su je pozivali na ritualni obred orgijanja..\nBoze sacuvaj i ona je znaci njihova zrtva.\nDa li je umrla prirodnom smrću.Ta porodica je sklopila pakt sa đavolom,i postoji mogućnost da su joj došli glave.


Najbolje vrijeme za vođenje ljubavi... - vita\nRezultati nedavno provedenog istraživanja koje se bavilo pitanjem ženskog libida pokazalo je da su žene za seks najzainteresiranije u kasnim večernjim satima, naročito subotom.\nIako su žene koje su sudjelovale u anketi uglavnom izjavljivale da su zadovoljne svojim seksualnim životom, ipak su priznale da je sve teže naći vremena i volje za seks, nakon što se izbore sa svim obavezama u toku dana.\nU istraživanju je sudjelovalo 1.000 ispitanica, a psiholozi i liječnici koji su analizirali odgovore, kažu da je dobro što su žene uglavnom zadovoljne seksom.\nIpak, rezultati ove ankete ne poklapaju se sa ranijim nalazima istraživanja koje je provela Londonska škola ekonomije, kada je utvrđeno da je najbolje vrijeme za seks – četvrtak ujutro. Znanstvenici su zaključili da je nivo koritizola koji stimulira lučenje hormona koji bude želju za seksom tada najviši.\nRanije studije pokazale su i da je nivo testosterona kod muškaraca i estrogena kod žena pet puta viši ujutro nego kasnije tijekom dana.\nIzgleda da i ovdje vrijedi ona stara “sto ljudi sto ćudi”… najbolje vrijeme za seks je onda kad ste oboje raspoloženi za to.


Rusija uspješno testirala interkontinentalnu raketu\nRusija je danas uspješno izvela probu nove interkontinentalne rakete namijenjene izbjegavanju antiraketnih sistema, uključujući štit NATO-a, saopštio je predstavnik za štampu ruskog ministarstva odbrane Vadim Koval.\n"Testirani projektil dospeo je u ciljanu zonu na poligonu Kura" na Kamčatki, poluostrvu na ruskom Dalekom istoku, dodao je Koval, prenosi agencija Interfaks.\nOn je dodao da je "cilj lansiranja postignut" i precizirao da je lansiranje obavljeno sa mobilnog poligona na kosmodromu Plesetsk na sjeveru Rusije.\nNeimenovani vojni izvor rekao je Interfaksu da je to bio drugi test te rakete, kao i da je prvi, 27. septembra 2011, bio nesuspješan.\nViše izvora reklo je danas Interfaksu da je cilj testirane rakete izbjegavanje antiraketnog štita koji NATO planira u Evropi i čija je prva faza proglašena operativnom u nedjelju na samitu NATO u Čikagu.\n"To je jedna od vojno-tehničkih mjera ruskih vlasti, kao odgovor na razmještanje globalnog sistema antiraketne odbrane Amerikanaca", kazao je ruski general Viktor Esin, bivši komandant sektora za strateške rakete.


Vučić zbog protesta ulazio na RTS na sporedan ulaz: To je fašizam | Krupljani.BA\nVučić zbog protesta ulazio na RTS na sporedan ulaz: To je fašizam\nPredsjednik Srbije Aleksandar Vučić morao je u utorak navečer ući na sporedan ulaz u zgradu RTV Srbije, ispred koje se okupilo dvjestotinjak demonstranata navodeći da protestuju zbog vladine kontrole medija.\nNo nakon pojave Vučićevih pristaša došlo je do naguravanja i fizičkog sukobljavanja, zbog čega je opozicioni Savez za Srbiju (SZS) u srijedu optužio srbijanskog predsjednika da je “suspendirao državu”, prenosi Hina.\nDio demonstranata okupljenih u inicijativi “1 od 5 miliona” okupio se ispred zgrade Radiotelevizije Srbije (RTS), na kojoj je gostovao srbijanski predsjednik, navodeći da žele Vučiću “postaviti neka pitanja koja RTS neće postaviti” aludirajući na neslobodu medija. No pred zgradom televizije ubrzo se pojavilo i 30-ak Vučićevih pristaša koji su krenuli na demonstrante, pri čemu je došlo i do fizičkog sukobljavanja.\nOpozicioni Savez za Srbiju (SZS) optužio je u srijedu predsjednika Vučića da je „suspendirao državu“ i njene institucije jer je tokom protesta ispred zgrade RTS-a, kako navode, „izveo plaćene kriminalne grupe i parapolicijske formacije“.\nSavez u saopćenju navodi da je Vučić, uoči svog intervjua za RTS, na najavljenu akciju studenata beogradskog sveučilišta nazvanu „Pitajte Vučića ono što RTS neće“ odgovorio „suspenzijom zakona, institucija i same države“.\n„Vučić je na ulice Beograda izveo plaćene kriminalne grupe i parapolicijske formacije koje su formirale kordon sa svih strana zgrade RTS“, blokirale ulaze u RTS i, kako navodi SZS, odbijajući pokazati službene iskaznice, “sprečavali građane da se slobodno kreću, a medije da izvještavaju s lica mjesta” te su fizički napali i tukli demonstranti.\nUdruga „Jedan od pet miliona“, koja već 11 mjeseci, uz povremeno sudjelovanje opozicionih stranaka, organizira protestne šetnje protiv vlasti Aleksandra Vučića, pozvala je u utorak navečer na protest ispred RTS-a, uoči najavljenog Vučićeva intervjua u emisiji „Upitnik“.\nTaj performans podržalo je i nekoliko čelnika opozicionog Saveza za Srbiju, ali ga je blokadom dva ulaza u RTS spriječila grupa ljudi za koje SZS tvrdi da su pripadnici Vučićeve „privatne paramilitarne falange“.\nVučić je u intervjuu za RTS optužio demonstrante da su organizirali „protuzakonit skup“, ustvrdivši kako je spreman odgovoriti na svako pitanje, ali drži da nije rješenje nekome ograničiti kretanje i da su to maniri „ideologije fašizma“.\nBRISEL - U Briselu će danas popodne biti održan sastanak predsjednika Srbije Aleksandra Vučića i kosovskog premijera Avdulaha Hotija, uz posredovanje EU, kao prvi...\nEvropska agencija za graničnu i obalsku stražu (Frontex), čiji je osnovni zadatak zaštita spoljnih granica Evropske unije, pokrenula je 15. jula operaciju u Crnoj...


Zbrka.com - Dodela evropskih MTV nagrada seli se u Beograd - Zanimljivosti i Jet Set\n- Razgovori su počeli i želja nam je da to bude 2011. godine. Očekujemo proračune i papire u sledećih mesec dana. Šanse su velike - rekao je direktor „Arene" Dejan Petričević na konferenciji za novinare u Beogradu, na kojoj je obelodanjena nova, strateška saradnja „Arene" i MTV-a.\nGeneralni direktor regionalnog MTV-a Tomas Er rekao je da je MTV „veoma zainteresovan" da dodela evropskih nagrada ove mreže bude održana u Beogradu, i ukazao da je „sve moguće, ali najranije od 2011. godine", ako se ispune svi uslovi za organizaciju.\nNemačka grupa „Tokio hotel", koja je pre tri godine otkazala koncert u Beogradu, sviraće 28. marta u „Beogradskoj areni", takođe je najavljeno na konferenciji. „Tokio hotel", tinejdžerska atrakcija iz Nemačke, dolazi u Beograd jer se, prema rečima organizatora, za to ukazala prilika pošto je bend otkazao koncert u Zagrebu, koji je trebalo da mu bude jedini u regionu Balkana. Tomas Er je rekao da je MTV kao promoter veoma zahvalan „Areni" što je „povukla" ovaj koncert, i dodao da sada MTV „ima misiju da u Beograd dovede sve obožavatelje 'Tokio hotela' iz regiona".\nPrema Petričevićevim rečima, „Arena" će nadalje, u sklopu tešnje saradnje sa MTV-jem, nastojati da redovno dovodi nove muzičke zvezde čija su ciljna grupacija tinejdžeri.\n- I klinci su fanovi, ali (za razliku od roditelja) nemaju novca, i za njih je ponuda najmanja, jer je tu (koncertni) posao najrizičniji - rekao je direktor „Arene", koji je, međutim, ukazao na to da su bendovi koje slušaju roditelji dece „sve stariji", i da je dovođenje „budućih velikih zvezda" zapravo „stvaranje baze za budućnost". Prodaja karata za koncert „Tokio hotela" počela je juče po cenama od 2.900 dinara za parter, 3.900 dinara za tribine i 4.900 dinara za „fan pit".


Na Kopaoniku zabeleženo prisustvo mrkog medveda\nNacionalni park Кopaonik je predhodnih godina uložio veliki trud u izgradnju većeg broja hranilišta za divlje životinje, koja osim osnovne namene služe i u svrhe praćenja i pruočavanja populacija. Ovih dana je jedno takvo hranilište, namenjeno divljim svinjama posetio i mrki medved.\nVest sa sajta NP Kopaonik prenosimo u celisti:\nU ovom periodu godine medvedi se obilnije hrane kako bi obezbedili rezerve energije neophodne za zimski san (hibernaciju). Naše kamere zabeležile su više puta mrkog medveda (Ursus arctos) na hranilištu za divlje svinje. Mrki medved je jako oprezna životinja i skoro je nemoguće sresti ga. Nadamo se da ćemo daljim monitoringom ustanoviti prisustvo sve većeg broja jedinki.


RTCG - Radio Televizija Crne Gore - Nacionalni javni servis :: Ekonomija :: Država redovno servisira sve obaveze\nMINISTAR RADUNOVIĆ 04. 06. 2020. 06:48 >> 06:47 2\nDržava redovno servisira sve obaveze\nMinistarstvo finansija u stalnoj je komunikaciji sa kreditorima i povjeriocima u vezi sa novonastalom situacijom izazvanom pandemijom korona virusa, kazao je juče u Skupštini ministar finansija Darko Radunović.\nOn je naveo da su u toku i razgovori sa Evropskom bankom za obnovu i razvoj, Evropskom investicionom bankom i Njemačkom razvojnom bankom u vezi sa obezbjeđivanjem kreditne linije za podršku privredi.\n“Modeli podrške privredi se još uvijek razmatraju. Vidjećemo u trećem paketu mjera na koji način i koji model će biti najviše zastupljen”, rekao je Radunović u odgovoru poslaniku DF-a Branku Raduloviću, prenose Dnevne novine.\nMinistar je kazao da se razgovara i sa predstavnicima Evropske komisije o odobrenju mikro-finansijske pomoći koja bi zemljama iz procesa proširenja i susjednim državama, bila dodijeljena u formi zajma zbog pandemijske krize.\n“Konačan iznos i uslovi pod kojim će navedeni zajam biti odobren, biće definisan u narednom periodu”, kazao je Radunović, dodajući da su pokrenuti razgovori i sa Svjetskom bankom i Međunarodnim monetarnim fondom u vezi sa obezbjeđenjem kreditnih sredstava za finansiranje povećane budžetske potrošnje usljed sanacije posljedica pandemije COVID-19.\nRadunović je poručio i da se reprogram ili odlaganje izmirenja dugova ostavljaju kao krajnja opcija, imajući u vidu da država obaveze za sada servisira uredno.\nPreostala dugovanja prema kreditorima, kako je naveo, iznose 191,5 miliona eura, od čega, po osnovu glavnice treba da se vrati 146 miliona eura, a po osnovu kamate 45,52 miliona.\nMinistar je kazao i da je prethodne godine došlo do značajnog smanjenja obaveza opština koje su prije dvije godine iznosile 115,2 milion, dok su na kraju prošle godine bile 80,59 miliona eura.\nOn je objasnio da je značajnog pada došlo zbog jednokratnog izmirenja garancije po osnovu kredite za otpadne vode u Budvi.\n“U narednoj godini obaveze prema povjeriocima su 502,22 miliona. Od toga je glavnica 409,91 milion eura. U 2022. godini imamo povoljniju situaciju. Obaveze su 326,3 miliona, od čega je glavnica 252,52 miliona eura. U 2023. obaveze su 253,6 miliona, a po osnovu glavnice 185,47 miliona”, rekao je Radunović.\nMinistarstvo finansija, kako je rekao Radunović, u kontinuitetu analizira ekonomsku situaciju u državi i na eksternoj sceni. On je ocijenio da je pad ekonmskih aktivnosti ove godine neminovan, usljed šoka na globalnom nivou.\n“Sve ekonomije EU, bez izuzetka, zabilježiće značajne stope pada. Očekujemo pad BDp-a koji se, prema projekcijama raznih finansijskih institucija, kreće od šest do devet odsto. Poslije početnih procjena koje su bile do 4,9 odsto, sada, u našim projekcijama biće više od šest odsto”, rekao je Radunović, dodajući da kretanje BDP-a najviše zavisi od turističke sezone.\nMinistar je rekao da će se u Skupštini uskoro odlučivati o rebalansu budžeta.\nGovoreći o javnom dugu, naveo je da je njegova vrijednost u prošloj godini bila 3,78 milijardi eura, odnosno 77,21 odsto BDP-a.\n“Depoziti na kraju prošle godine su iznosili 579,96 miliona, pa je shodno tome, neto javni dug iznosio 3,19 milijardi eura, odnosno 65,04 odsto BDP-a”, precizirao je Radunović u odgovoru poslaniku DF-a Milutinu Đukanoviću.\nRadunović je naveo da finanasijske rezerve države do 20. maja iznose 334,6 miliona eura, od čega se na 38,447 unci zlata odnosi 56,4 miliona eura.\n“Dakle, u finanasijskim sredstvima, depoziti bez zlata iznosili su 278,2 miliona eura”, naglasio je Radunović.\nPad ekonomije više od šest odsto


Ministri transporta evropskih država sutra treba da pregledaju rezultate serija probnih letova, u kojima je nekoliko velikih evropskih avioprevoznika uspešno izvelo letove vazdušnim prostorom zagađenim vulkanskim pepelom. Špansko Predsedništvo Evropske unije je za sutra zakazalo specijalni sastanak.\nNadležni kažu da će ministri da analiziraju podatke iz serije juče i danas izvedenih letova iznad Evrope, koja se bori sa posledicama prekida vazdušnog saobraćaja. Kompanija „KLM rojal dač erlajns“ je saopštila da su četiri aviona danas preletela od Amsterdama do Diseldorfa na normalnoj visini iznad tri hiljade metara. Kompanija navodi da piloti nisu naišli na ostatke oblaka pepela koji prekriva severni deo Evrope i da letelice nisu pretrpele nikakva oštećenja.\n„Lufthanza“ je juče izvela deset preleta između Frankfurta i Minhena bez incidenta, a „Er Frans“ je izveo dva uspešna probna leta i planirao za danas još tri. U međuvremenu, direktor kompanije „Er Berlin“, Joahim Hunold, kritikovao je prekid avionskog saobraćaja, rekavši da se on temelji isključivo na kompjuterskim modelima koji ne pokazuju koliko se vulkanskog pepela zaista nalazi u vazduhu.\nNemački mediji danas prenose njegovu tvrdnju da još niko nije uputio u atmosferu meteorološke balone - da bi prikupio podatke o vulkanskom pepelu. Sa svoje strane, meteorolozi kažu da je nebo nad Evropom i dalje promenljivo i da nepredvidive promene pravca vazdušnih struja u ovom trenutku mogu da ugroze avionski saobraćaj.\nNešto ranije, evropska služba za kontrolu aviosaobraćaja je saopštila da očekuje da pepeo iz islandskog vulkana remeti vazdušni saobraćaj u svetu i narednih dana. Analitičari kažu da avioprevoznici gube oko 200 miliona dolara dnevno i postavljaju pitanje koliko će već ugrožena industrija moći da pokriva tolike gubitke.